recursal/SuperWikiNEXT-32B huggingface dataset:
2013年嘅越秀區西湖花市，有棟門樓係用咗四牌樓嘅樣。
中國廣東省廣州市入面嘅**四牌樓**就係響越秀區嘅解放中路同中山六路嘅交界南邊冇幾遠嗰度，而家已經係一條大馬路。嗰啲牌坊已經搬走或者係拆嗮。

名
-

喺明朝嗰陣，喺依家嘅惠福西路北邊、中山六路嘅南邊、朝天路嘅東邊同依家嘅解放中路西邊隔離嗰橛，由於有惠愛坊、孝友坊、忠賢坊同貞烈坊呢4棟牌坊響度先至改咗噉嘅名。雖然話喺1954年嗰陣改咗名嗌解放中路，但有唔少嘅廣州人都慣咗嗌呢度係「四牌樓」嘅。

史
-

### 最早嘅四牌樓

如估講話最早嘅四牌樓，就係喺明嘉靖十三年（1534年）嗰陣就出現咗喇，喺依家嘅惠福西路北邊、中山六路嘅南邊，朝天路嘅東邊同依家嘅解放中路西邊隔離嗰橛出現咗4棟用木頭嚟整嘅牌坊響度。而呢4棟牌坊就係惠愛坊、忠賢坊、孝友坊同貞烈坊。

* 惠愛坊

惠愛坊紀念嘅係之前中原嗰陣嚟咗廣東嘅67位名人
* 忠賢坊

忠賢坊紀念嘅係廣東嘅49位鄉賢
* 孝友坊

孝友坊紀念嘅係廣東嘅54位仁者
* 貞烈坊

貞烈坊紀念嘅係廣東嘅55位節婦。
喺清朝嗰陣，四牌樓同廣東嘅巡撫署都係映埋一齊嘅，佢重圍咗一個大型商業區出嚟，而喺嗰陣時係嗌「四牌樓市」。喺每年正月初一到上元節嗰陣，好多嘅店舖同民居都掛咗好多唔同品種嘅花燈嚟做燈市嘅。不過到咗1644年，明朝後期嘅其中一個嶺南三忠——陳邦彥，佢喺明朝冇咗之後，重帶啲兵仔嚟搞死啲清軍。喺清朝嘅順治四年（1647年），清軍就將陳邦彥霸咗嘅清遠城炸冧咗，打咗成十日之後，結果佢嘅細佬俾陳馨尹殺咗，而陳邦彥就被人斬咗3刀之後被人拉咗去四牌樓度開斬。

### 五棟牌坊

搬咗去私立嶺南大學無耐嘅乙丑進士坊，嗰陣時響格蘭堂嘅西邊。
呢度講嘅所謂5棟牌坊就係以下呢5個喇：

* 盛世直臣牌坊

呢個牌坊係由海瑞嚟起嘅。
* 乙丑進士牌坊

呢個牌坊係由李覺斯同佢屬下嘅7個人起嘅。
* 承恩五代牌坊

呢個牌坊係由何熊祥嚟起嘅。
* 奕世台光牌坊

呢個牌坊係由黃仕俊嘅一間屋三個人嚟起嘅。
* 戊辰進士牌坊

呢個牌坊係由梁衍泗（重有幾個人）嚟起嘅。
### 清朝嗰陣

內文：將軍路 (廣州)同廣東迎賓館
喺清朝嘅康熙年嗰陣，由於明朝嘅廣東巡撫署俾人改咗去睺住啲廣州嘅八旗兵嘅將軍部。到咗1857年，由於第二次鴉片戰爭嘅爆發，由於英國同法國嘅軍佬都霸咗廣州成4年咁耐，結果就將間將軍署整大咗，變咗係英國駐廣州領事館（依家係迎賓館嗰度）。而嗰4棟木牌坊嘅運，喺《廣州城坊志》度凈係簡單寫作「署廢，坊亦廢。」呢句。

### 中華民國時期

中華民國統治嗰陣嘅四牌樓
#### 中華路嘅擴闊

到咗民國十八年（1929年）嗰陣，廣州就將棟城牆拆咗，嚟起咗條馬路，而小市街嗰邊就整咗條**中華南路**，歸德直街嗰邊就整咗條**中華中路**，大北門直街就整咗條**中華北路**出嚟。不過五棟牌坊重喺條馬路嘅中間，每棟牌坊起碼隔廿僆卅米就見到一棟喇，而個建築嘅樣都係差唔多，都係用咗石柱、石幔、石樑、石匾呢啲疊架嚟整嘅，上面重有個瓦蓋添。每個牌坊嘅3個石門嘅闊度都係唔同嘅，其中中間嗰個就比較闊，而呢啲牌坊連中型汽車都可以過到去，而兩邊嘅門仔就凈係可以畀黃包車過啫。

#### 牌坊嘅搬走

喺1999年11月整好咗嘅乙丑進士牌坊
不過到咗民國卅六年（1947年），由於廣州市入面嘅汽車越嚟越多，搞到出咗幾單有汽車撞牌坊嘅交通事故出嚟都有，廣州市政府就決定搬走呢5棟牌坊，由廣州工務局嚟使錢，睇下佢點搬法。後嚟到咗民國卅六年嘅9月底，五棟牌坊就分別響新址重新起咗。而奕世台光牌坊同埋戊辰進士牌坊就移咗入去漢民公園入面（呢度後嚟改咗名嗌兒童公園，依家係南越國宮署遺址）嘅南門同埋西門。而盛世直臣牌坊同埋承恩五代牌坊就搬咗去中山紀念堂北邊嘅觀音山，百步梯嘅入口附近（依家係越秀公園嘅南門）石級度。而乙丑進士牌坊就移咗過去私立嶺南大學（依家係中山大學）嗰度，就喺1999年11月，乙丑進士牌坊已經整好，呢個牌坊就係依家嘅中山大學入面，惺亭嘅西邊。而四牌樓移出咗去中華路之後，喺馬路邊嘅嗰啲巷仔重見到有寫住「四牌樓街」嘅名。

### 牌坊俾人拆咗

睇埋：解放路 (廣州)
根據考察過，起咗喺百步梯嘅兩個入口附近嘅兩棟石牌坊，就喺20世紀50年代初俾廣州市人民政府當場拆咗；而喺漢民公園南門同埋西門嘅兩棟石牌坊就喺文化大革命入面，按照廢除四舊嘅意思就拆咗。而所謂嘅四牌樓喺1994年嗰陣，由於廣州市人民政府就話要整闊條解放路，不過佢哋冇向民眾公開收集意見就猛咁將條路入面嘅全部騎樓冚唪唥都拆嗮（重拆到過龍添），搞到做咗嘅嘢就冇得返轉頭。條馬路入面嘅四牌樓街同埋四牌樓都一齊冇埋。廣州入面嘅大多數牌坊，依家凈係得返搬咗去中山大學入面嘅乙丑進士牌坊，而個牌坊上面重有一隻名響度，就係「東莞李覺斯」呢5個字。

俗語
--

廣州入面成日有條數字地名順口簧，其中就包括咗呢度（**加粗**咗嘅字）：

1德路、2沙頭、3元里、**4牌樓**、5仙觀、6榕路、7株榕、8旗二馬路、9曲巷，10甫路。

睇埋
--

* 解放路 (廣州)
* 嶺南大學 (廣州)

註
-

1. ↑  〈家在广州：四牌楼起源〉. 羊城晚報. 2004-11-16. 原著喺2013-06-18歸檔. 喺2012-09-24搵到.
2. ↑  康熙寫嘅《南海縣志·卷之二·建置·坊表》本嘢入面話到「盛世直臣，爲右都御史海瑞建，在忠賢坊。」呢句。
3. ↑  康熙寫嘅《南海縣志·卷之二·建置·坊表》本嘢入面話到「乙丑進士，爲李覺斯、梁士濟等建，在忠賢坊。」呢句。
4. ↑  康熙寫嘅《南海縣志·卷之二·建置·坊表》本嘢入面話到「總揆百僚承恩五代，爲南吏部尚書何熊祥建，在忠賢坊。」呢句。
5. ↑  康熙寫嘅《南海縣志·卷之二·建置·坊表》本嘢入面話到「奕世台光熙朝人瑞，爲內關黃仕俊、祖黃廷機、父黃鎬建，在承宣街。」呢句。
6. ↑  康熙寫嘅《南海縣志·卷之二·建置·坊表》本嘢入面話到「戊辰進士，爲梁衍泗等建，在忠賢坊。」呢句。
7. 1 2 3  〈广州四牌楼与解放路〉. 原著喺2014年5月2號歸檔. 喺2014年5月13號搵到.
8. ↑  四牌楼最后背影止于解放路扩建 南都網

連出去
---

* 历史地名 - 四牌楼风物琐记

| * 睇
* 傾
* 改
廣州數字地名順口簧 |
| --- |
| 一德路　　二沙頭　　三元里　　四牌樓　　五仙觀　　六榕路　　七株榕　　八旗二馬路　　九曲巷　　十甫路 |
| 呢支歌仔重有其他版本：三有三角市、三元宮；四有四方砲臺；五有五仙門、五層樓、五眼橋；六有陸（六）羽居、六榕寺；七有七星崗；八有八和坊、八重天；九有九龍泉、上下九、九曜石；十有十香園；重有百子橫。 |
**安信信貸有限公司**，簡稱**安信信貸**（**英文：PrimeCredit Limited**），1977年泰國華僑卜峰集團謝國民家族成立嘅一家財務公司，主要業務在香港和中國大陸經營信貸業務，而家係中國國務院轄下中旅金融控股旗下嘅全資公司。

歷史
--

1990年代，安信信貸有限公司被馬來西亞成功集團（英文：Berjaya Group）收購，2004年6月，渣打集團以9.8億港元對其全面收購。呢次係自從收購大通零售銀行業務後，再喺香港開拓財務管理。

2014年10月，澳大利亞專業抵押貸款公司Pepper Group，以5億至7億美元，收購該公司全數股權，其次渣打出售該公司業務，獲利54億港元。

2014年12月16號，中旅金融控股、澳洲金融機構Pepper Australia同埋美資對衝基金York資本合組財團收購安信信貸同埋深圳安信小額貸款公司，但未有公佈作價。呢項收購喺2015年5月6號完成。交易完成後，收購財團只係無抵押嘅消費金融業務同埋深圳安信小額貸款公司，至於住宅按揭資產就以60億元賣畀東亞銀行。

2017年8月12日，Pepper Australia同意接受美國私人股本巨頭KKR以6.57億澳元（合5.18億美元）現金嘅收購要約。

2021年4月，中旅金融控股收購安信信貸所有股權。

參考
--

1. ↑  〈安信信貸有限公司簡介〉. 原著喺2013-01-26歸檔. 喺2012-12-17搵到.
2. 1 2  〈【安信賣盤】新鴻基傳出價低失落 大股東中旅金控全面收購安信 - 香港經濟日報 - 即時新聞頻道 - 即市財經 - Hot Talk〉. *inews.hket.com*. 喺2022-06-30搵到.
3. ↑  渣打九億八購安信信貸[*失咗效嘅鏈*] 《星島日報》 2004年6月28日
4. ↑  渣打售安信予澳財團 互聯網檔案館嘅歸檔，歸檔日期2014年11月25號，.now電視 2014-10-9
5. ↑  渣打退出中港消費金融 互聯網檔案館嘅歸檔，歸檔日期2014年12月17號，.東方日報2014-11-14
6. ↑  集團戰略並購安信項目順利完成交割 互聯網檔案館嘅歸檔，歸檔日期2015年10月24號，.香港中旅(集團)有限公司附屬公司香港中旅金融控股有限公司，2015年5月7日

外部連結
----

* PrimeCredit.com Wayback Machine嘅版面存檔備份
**鑑別**（英文：**Authentication**），或**鑑定**、**鑑證**，係核實資料或物品中特性是否真確。例如去證實人嘅身分，物品來源，或者包裝說明真誤。

唔同嘢有唔同鑑別目的同方法。古董要鑑別年份、製作地或人係咪真確。電腦系統要鑑別用戶身分真確。產品要鑑別說明真確，唔會貨不對辦，或者假貨。

通常容許或者批准做某啲事，先要鑑別身份。例如選舉，畀人投票之前，就要鑑別選民身分先。又或者戲院睇戲，會用戲票鑑別係咪有資格入場睇。

電腦
--

睇埋：電腦保安同埋電腦存取控制
舉例說明，想像家陣有兩個人 A 君同 B 君，B 係 A 嘅員工，幫 A 管理佢啲財富，而家 A 想傳信息俾 B，指示佢手上嗰啲股票要點樣處理（繼續揸住啲股票定賣咗佢哋好），而又假想有個黑客想擾亂 A 同 B 之間嘅通訊，但 A 用嘅嘥化好先進，搞到個黑客解讀唔到段密文，但就算係噉，個黑客都大可以截住段密文，然後隨意噉篡改段密文，搞到 B 做解密嗰陣出錯。鑑別就能夠幫手應付呢個問題－假如 B 有能力做鑑別，即係有能力可靠噉知道「段信息係咪真係由 A 傳出嘅」同埋「段信息有冇俾人搞過嚟」，佢哋就能夠阻止黑客靠「隨意篡改段密文」嚟擾亂佢哋之間嘅通訊。

例如通行碼就係一種常用嘅鑑別方式。有好多廿一世紀初嘅網站都會要求用家入通行碼先至可以簽到，簽到咗先至有得用某啲功能（好似下圖噉）－喺正常情況下，淨係得真正嘅用家先會知段通行碼，所以如果一個用家入到段啱嘅通行碼，佢應該就會係真正嗰位用家。

睇埋
--

* 密碼學

攷
-

1. ↑  "What is Authentication? Definition of Authentication, Authentication Meaning". *The Economic Times*.
2. ↑  Digital Authentication - the basics.
3. ↑  Urbina, Ian; Davis, Leslye (November 23, 2014). "The Secret Life of Passwords". *The New York Times*.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| * 睇
* 傾
* 改
密碼學 |
| --- |
| 研究「點樣寫低秘密嘢」嘅學問 |
| **基本概念**
* 敵人
* 編碼
* 加密同解密
* 明文同密文
* 鑑別
* 密碼協議
* 隱寫術
* 量子密碼學
* 密碼學史（古典 cipher · 啞謎機）
 |
| **Cipher** 同**密碼基元**
* 換位法同替代法
* 圍欄密碼法
* 凱撒密碼法
* 彼利菲密碼法
* 維吉尼密碼法
* 一次性密碼本
* 多表置密碼法
* 組密碼法同流密碼法
* 多重加密
* 乘積密碼法
* 密匙（密匙延伸）
* Nonce
* 暗門函數
* 密碼雜湊函數
 |
| **密碼體制**
* 對稱密匙密碼（數據加密標準 · 進階加密標準）
* 公開密匙密碼（RSA 密碼系統）
* 端到端加密
* 區塊鏈
* 資訊理論安全性
 |
| **密碼分析**
* 頻率分析
* 通信量分析
* 攻擊模型（唯密文攻擊 · 窮舉攻擊）
* 重送攻擊
* 運算複雜度
 |
| **相關技術**
* 電腦保安
* 網絡攻擊
* 勒索軟件
* 產品序號同註冊機
* 數碼簽署
* 信息鑑別碼
* 密碼病毒學
* 通訊（安全通訊管道）
* 資訊系統
* 軍事情報
* RNG
* Crypto
 |
| **拉雜相關**
* 電腦科學
* 應用數學
* 資訊理論
* 資訊戰
* 黑客
* 質數
* 複製保護同代碼難讀化
* 數碼鬅客
 |

 |

|  |  |
| --- | --- |
| Stub icon | 呢篇**鑑別**係仲未搞掂嘅楔位文。歡迎幫維基百科擴寫佢。睇 • 論 • 改 • 歷 |
《**Daididau**》係哈薩克嘅一首民歌。

歌詞
--

哈薩克文嘅歌詞：

Хат жаздым қалам алып сізге еркем

Жүзің бар он төртінші-ай ау айдай көркем

Есіме сен түскенде беу қарағым

Қозғайсың қатып қалған-ай іштің дертін

дайдидау-ай

Қозғайсың қатып қалған-ай іштің дертін

Шынымен менен достым қалғаның ба

Мойныңа айырылуды-ай оу алғаның ба

Екеуіміз айырылмастай тату едік

Қайтейін уәдеңнің-оу жалғанына

дайдидау-ай

Қайтейін уәдеңнің-оу жалғанына

дайдидау-ай

Қайтейін уәдеңнің-оу жалғанына

дайдидау-ай

Жүзің бар Он төртінші-ай ай Айдай көркем

дайдидау-ай

Қайтейін уәдеңнің-оу жалғанына

Қайтейін уәдеңнің-оу жалғанына

參考
--

1. ↑  "The Story of one Song: Daididau". kazakhworld.com. 原著喺2022-10-10歸檔. 喺2022-10-10搵到.
2. ↑  "Daididau: From Obscure Poem to Worldwide Hit". medium.com. 喺2022-10-10搵到.
3. ↑  "Дайдидау (Daydïdaw) (English translation)". lyricstranslate.com.

|  |  |
| --- | --- |
| Stub icon | 呢篇歌嘅文係楔位文。歡迎幫維基百科擴寫佢。睇 • 論 • 改 • 歷 |
《**小姐、先生、師奶**》（英文：Miss, Mr. Mrs.）係1967年嘅一部黑白粵語喜劇，由吳回同張瑛聯合執導，張瑛、黃曼梨、楊茜、喜玲同張清領銜主演。

情節
--

人稱雞婆嘅胡麗儀（嘉玲 飾）同老公吳冠雄（張清 飾）個雞場周轉不靈，所以逼著去同姑母借錢，返屋企嗰陣遇到交通意外送咗醫院，同一時間，生得同麗儀一模一樣嘅有錢女葉瑪莉（嘉玲 飾）同未婚夫佐治（張瑛 飾）嚮公路度同飛仔鬥車，又出咗交通意外，送埋去同一間醫院。

瑪莉醒返之後失咗憶，自己出咗院，葉阿媽將麗儀當錯係瑪莉，麗儀老公亦都帶咗瑪莉返屋企，搞到笑料百出。瑪莉後尾有返記憶，真相大白，可惜鄭佐治因欣賞麗儀嘅性格，決定離開瑪莉呢個野蠻女友。

演員陣容
----

|  |  |  |
| --- | --- | --- |
| **演員名** | **角色名** | **介紹** |
| 張瑛 | 鄭佐治 | 瑪莉未婚夫 |
| 黃曼梨 |  |  |
| 楊茜 |  |  |
| 嘉玲 | 胡麗儀葉瑪莉 | 雞場老闆娘，花名雞婆刁蠻有錢女 |
| 張清 | 吳冠雄 | 麗儀老公，開雞場嘅 |
| 馬笑英 |  |  |
| 李亨 |  |  |
| 陳中堅 |  |  |
| 張浩 |  |  |
| 梁鳴 |  |  |
| 劉家榮 |  |  |
| 肥叔叔 |  |  |
| 大聲婆 |  |  |
| 張志蓀 |  |  |
|

參考
--

* YouTube上面嘅《粵語長片》小姐,先生,師奶 (1967)
* 香港影庫 HKMDB
**隱蔽青年**（粵拼：yan2ching1/cheng1，hidden youth，日文：**引きこもり**／ひきこもり*Hikikomori*），又叫**蟄居族**，係指大部分時間喺自己間房入面唔肯返學或者返工嘅青年。呢班青年可能面對住社會嘅排斥或者生活入面遇到困難、挫折同壓力而選擇自我封閉，過住足不出戶嘅生活。

隱蔽青年通常同父母一齊住，但係將自己長時間閉喺房間入面，好少同父母有溝通，甚至要父母將食物送到佢間房度，佢哋好多生活日夜顛倒。

香港出名嘅隱青有阿源，佢曾經表示「這些機會不是屬於我的」，之後成功脱毒，依家任職香港大學圖書館助理。

定義
--

根據香港基督教服務處總協調主任應鳳秀同香港浸會大學黃昌榮教授所講，「隱蔽」係一個社會現象，唔同年齡組別人士都可能會受到隱蔽問題困擾。任何人士持續超過三個月或以上都可視之為受到「隱蔽」問題困擾：

1. 同社會入面各項系統缺乏聯繫同無從事參與，包括工作、教育、培訓、朋輩同社區，嚴重人士甚至係同家庭成員亦缺乏聯繫。
2. 人際關係薄弱、驚或者拒絕同人接觸或者交談。
3. 無社會身份地位，例如學生、受僱人士、受訓者、社區活動參與者等。
4. 面對唔同程度嘅社會排斥，例如畀同學欺凌、成日畀老闆同埋同事鬧。

表現
--

隱青常見特徵係無實體社交，只係靠網上匿名社交同社會互動
當隱青感覺到有外在壓力，例如唔想去面對一啲社交場合，佢哋可能會選擇逃避或者自我防衛，減少外在給予嘅壓力同傷害。典型嘅例子就係將自己隱藏喺自己屋企間房入面一段好長時間。由於佢哋多數性格內向同無咩朋友，所以佢哋多數日頭就瞓覺，夜晚通宵上網、打機或者睇電視。隱青主要係因為拒絕同社會接觸而造成。

但係，隱青將自己隱蔽喺房間入面又未必會好開心，因為佢哋成日會感覺到自己受到威脅，又無屋企人、朋友、社工等人同佢分享心事。

原因
--

隱蔽青年可能面對住社會嘅排斥或者生活入面遇到困難、挫折同壓力而選擇自我封閉。

例如東亞國家太注重學生學業成績，從而畀咗青少年壓力，部分青少年可能就算佢哋幾努力，幾有心機讀書都追唔上進度，令到佢哋覺得自己失敗、無用，而選擇做隱青。當中，屋企人同社會亦畀咗唔少壓力畀佢哋。東亞教育普遍以填鴨式教育為主，加上傳統觀念覺得學歷高先有出息同畀人覺得係「乖仔」，從而形成升學主義。

第二個原因係呢啲青年畀同學蝦或者排擠，例如體型、學業同體能方面、財富以及種族。

協助
--

由於隱青主要喺畀人排斥、社會同屋企人對佢哋有太大期望或者生活入面遇到困難、挫折同壓力而選擇自我封閉，所以最重要應該要關心佢哋、理解佢哋諗法同多啲同佢哋溝通先可以幫佢哋脱毒。

家庭方面，屋企人可以多啲同佢哋溝通，理解佢哋嘅諗法，從而幫助佢哋。如果隱青仲係喺求學階段，屋企人唔應該將仔女嘅讀書目標定得太高，避免畀仔女太大壓力，搞到仔女以為自己好無用。屋企人亦要安排更加多嘅家庭活動同親子樂，從中促進家長同子女之間嘅友誼，令仔女願意同屋企人分享心事，同時家長亦可以從中更了解仔女。

學校方面，老師可以多啲關注學生之間嘅關係，如果發現有欺凌情況，應該要盡快處理，減少被欺凌者好驚返學嘅意欲。另外，學校亦唔應該畀學生太大壓力，同時亦要照顧唔同能力嘅學生。咁樣可以畀免部分抗逆力比較低嘅學生為咗逃避困難而選擇做隱青。除此之外，學校可以定期舉辦有關抗逆、學習、情緒管理同解決壓力嘅講座畀學生，令學生可以有一個更積極同正面態度面封難題。甚至可以舉辦有關家庭管教嘅講座畀家長，令到家長可以識得點樣管教仔女，以及協助同理解仔女。

政府方面，政府可以多啲宣傳有關隱青嘅特徵同性格，令到更加多人理解同幫助佢哋。政府亦可以投放更加多資源去青年中心去幫助佢哋。另外，政府亦可以鼓勵更加多機構聘請成功脱毒嘅隱青，令佢哋更加快可以容入社會，畀其他人接納，減少佢哋從返隱青生活嘅意欲。除此之外，政府亦可以投放更加多資源去學校同社區中心，令到隱青個案可以盡快協助同及時跟進，避免佢哋問題惡化。

屋企人反應
-----

隱青經常畀屋企人認為只係家事，部分家庭抱住「家醜不外揚」嘅心態，對屋企入面嘅隱青難於啟齒，學校或者社會工作者亦好少介入。由於呢幾年嚟媒體廣泛報導同關注，隱青案例被視為社會病態，亦同精神病扯上關係。有好多屋企人都會先觀望一段長時間先會去尋求心理學家協助。喺東亞，大部份家庭主要由阿媽負責教育同照顧仔女，所以老豆成日會將問題推卸去阿媽身上。喺大多數情況入面，父母只會靜待一段時間作觀望，希望佢哋嘅隱青年仔女情況會有自然改善，父母大多數覺得呢個係隱青嘅必經之路，認為等待一段時間仔女就會自然重投社會。但係亦會有少數舊派父母會強迫佢哋嘅仔女去重投社會，極端情況入面會出現老豆殺死隱青事件。

睇埋
--

* 啃老族
* 雙失青年
* 宅男
* 精神病
* 精神醫學



|  |  |
| --- | --- |
| Stub icon | 呢篇同社會有關嘅文係楔位文。歡迎幫維基百科擴寫佢。睇 • 論 • 改 • 歷 |
2021 年香港一場 lockdown
**Lockdown**（粵拼：lok1 daang1，字面解 ｢鎖實｣，語境下指**全面封鎖**）喺政策上，係指因應保安或者公共衛生等等嘅理由，實行某種隔離狀態、活動限制或者出入管制。換句話講就係用政策下令啲人唔准郁（淨係准留喺原地，或者某啲指定嘅地方）同限制啲人可以做乜，常見用途係攞嚟防止槍手殺人、控制瘟疫嘅傳播等等。

視乎原因同想防止乜嘢，唔准郁可以指真係唔准郁、唔准行出屋企、唔准行出社區（封區）、唔准出城（封城）、唔准出入境（封關）等等。

喺2020至2022年間，世界各地都因應新冠疫情實行過唔同程度嘅 lockdown。

例
-

### 疫情防控

喺新冠疫情期間，世界各地都有實行過唔同程度嘅封鎖。但係雖然 lockdown 指嘅係全面封鎖，但係實際上封鎖嘅程度可以有好大差別。例如，中國大陸嘅封鎖令非常嚴苛，受影響嘅人可以斷糧，但係加拿大嘅封鎖令相對非常寬鬆，好多人都覺得唔係真嘅 lockdown。

### 槍擊事件

喺有可能發生校園槍擊嘅地方，如果喺學校發現懷疑槍手，學校就會進入 lockdown（封鎖校園）狀態。喺槍擊頻繁嘅地方，可能不時會有封鎖校園嘅演習。

如果喺其他地方發現懷疑槍手，或者發生槍擊案，亦都可能導致 lockdown（封城或者封區）；通常喺捉到槍手或者警方搵唔到槍手但係認為社區冇危險就會解除封鎖。

睇埋
--

* 居家令

攷
-

1. ↑  "lockdown". *Oxford English Dictionary* (英文) (2022年3月版). 義2(b).
2. ↑  Kang, Dake (2022年9月14號). "Under COVID lockdown, Xinjiang residents complain of hunger". *Toronto Star* (英文). Associated Press. 喺2022年10月3號搵到.
3. ↑  Volker, Georgia (2020年12月13號). "We'll never beat virus with half-hearted lockdown". *Toronto Star* (英文). 原著 (讀者來信)喺2022年10月3號歸檔. 喺2022年10月3號搵到.
4. ↑  Mak, Ivy; Ngabo, Gilbert (2022年5月27號) [2022年5月26號]. "Police kill man carrying pellet gun in Scarborough neighbourhood". *Toronto Star* (英文). 喺2022年10月3號搵到.
5. ↑  "Lockdown Drills: Guide and Resource" (PDF) (英文). Kentucky Department of Education. 2021年4月. 喺2022年10月3號搵到.
6. ↑  Verstraten, Katelyn (2014年6月7號). "Halifax lockdown lifted after reports of a gunman, police say". *Toronto Star* (英文). 喺2022年10月3號搵到.

|  |  |
| --- | --- |
|  | 呢篇同醫學相關係楔位文。歡迎幫維基百科擴寫佢。睇 • 論 • 改 • 歷 |
《**東京喵喵**》（日文：東京ミュウミュウ），係一部由征海未亞繪畫，吉田玲子構思故事嘅日本魔法少女漫畫，2000年喺《Nakayoshi》開始連載，至到2003年完，單行本7冊。之後有續集《東京喵喵part II》（日文：東京ミュウミュウあ・ら・もーど），單行本2冊。

佢喺2002年出咗電視動畫，喺東京電視網首播，有52集。喺香港亞洲電視首播嗰陣叫《貓貓戰隊》，重播就改名做《東京喵喵》，香港有線電視播嗰陣叫《東京Mew Mew》。

2020年宣佈將會重新動畫化。新動畫叫《東京喵喵New》，第一期喺2022年7月至9月響東京電視網播，共12集，第二期喺2023年4月開始播。

故事簡介
----

外星人嘅祖先喺三億年前響地球度住，後尾因為環境惡化而被迫搬去其它星球度住，但嗰度啲環境仲差過地球，佢哋想返去地球但係做唔到，依家佢哋有幾個人嚟咗地球度，打算消滅啲人類，畀啲同胞返嚟地球住。「喵喵咖啡屋」嘅主人白金稜同朋友赤坂圭一郎為咗阻止外星人嘅行動，就實行「喵計劃」，將Red Data Animals嘅DNA注入五個女仔度，令佢哋喺變身之後有神奇嘅力量可以對抗啲外星人。呢五個女仔組成「東京喵喵」，同啲外星人戰鬥，為地球嘅未來而努力。最後「東京喵喵」成功保衛咗地球，外星人亦都搵到改善自己星球環境嘅方法。

參考
--

1. ↑  "Tokyo Mew Mew Magical Girl Manga Gets All-New Anime". 2020-04-02. 喺2021-02-10搵到.
2. ↑  〈TVアニメ『東京ミュウミュウ にゅ～♡』2022年放送決定！ティザービジュアルやメインスタッフも公開！キャストユニット「Smewthie」はスタートアップシングル3月22日配信限定リリース決定！〉. 喺2021-06-30搵到.
呢幅圖畫描繪想像中嘅耶加婆婆形象。
呢幅圖畫都係描繪想像中嘅耶加婆婆。
有人整咗個模型，描繪想像中嘅耶加婆婆雞腳屋仔。
**耶加婆婆**je4 gaa1 po4 po2（俄文：**Баба-яга**，羅馬字轉寫 **Baba-jaga**；英文：**Baba Yaga**），又可以音譯做**芭芭雅****嘎**gaa4或者**罷罷****吔**jaa1**嘎**，係一個好出名嘅角色，成日出現喺俄羅斯同埋其他斯拉夫民族嘅童話同民間傳說入面。喺形象上，耶加婆婆顧名思義係一位阿婆，會坐住碌舂zung1臼四圍飛，專喺森林入面捉細蚊仔嚟食。

响廿一世紀初，耶加婆婆幾出名，有唔少影視娛樂作品都有由耶加婆婆嘅故仔度取材。

嗌法
--

好多斯拉夫語言裏面都有 **Baba Yaga** 呢隻字詞。响廿一世紀初嘅俄羅斯話同波蘭話當中，**Baba** 係一隻帶有貶義嘅字詞，係指**年老、污糟、蠢嘅女人**，譯做粵語可以大致譯做**死阿婆**。隻字有陣時亦會畀人攞嚟指動物甚至自然現象。

有關 **Yaga** 具體係咩意思，廿一世紀初嘅學者仲未有咩共識，可能係啲意思不明嘅古字。

形象
--

睇埋：巫婆同埋仙子
喺外形上，耶加婆婆通常係生得好醜樣嘅巫婆，通常會响森林出沒。佢好興坐住個巨型嘅舂臼飛，會攞住掃把敲打舂臼嚟改變飛行嘅速度同方向。佢坐住嗰個舂臼飛起上嚟可以快得好交關，畀耶加婆婆追嘅人跑得幾快都走唔甩。

有啲故事話，耶加婆婆查實唔係單一一個個體，而係三姐妹，三個嘅名都係叫**耶加婆婆**。

相傳耶加婆婆住喺一間怪屋仔裏面，間屋仔有好似雞噉嘅腳，仲識行。間屋嘅窗口對住森林，門口就對住牆。一旦耶加婆婆感覺到有細路喺森林蕩失路，就會叫間屋企轉向，打開個窗，準備捉細路。亦都有啲傳說話，耶加婆婆嘅屋仔會有用人骨造嘅圍欄，經過嘅人可以由人骨嘅數量睇得出耶加婆婆殺咗幾多人。

耶加婆婆嘅故仔成日會講耶加婆婆捉人，通常係話佢食人肉，尤其中意食細路。亦有好多故仔話耶加婆婆捉到人唔會即刻食，而係會要受害者幫佢做吓家務先。耶加婆婆通常會作出一啲無理要求，例如要求受害者喺半個鐘頭內打掃晒成間農舍，或者糝sam2啲麥粒落地執返起，再要求受害者將啲麥粒上面嘅塵拍乾淨... 呀噉。受害人實係做唔嚟，耶加婆婆然後就會發惡，食咗受害者落肚。亦有啲故仔講到，受害者真係達成到無理要求，結果耶加婆婆竟然放佢走，仲送啲法寶畀佢。

值得一提嘅係，耶加婆婆又唔見得完全係邪惡嘅：某啲故仔講到耶加婆婆識得好多普通人唔識嘅嘢（或者正常人唔應該知嘅嘢），所以故仔講普通人去搵耶加婆婆幫手，而耶加婆婆又真係肯幫—縱使搵耶加婆婆幫手通常都有些少危險，例如耶加婆婆可能會想乘機食咗求助者。

影響
--

有唔少漫畫同視像遊戲等嘅創作品，都有由耶加婆婆相關嘅故仔嗰度取材。

美國 DC 奇幻漫畫《Fables》個故仔，講好似白雪公主同大壞狼等嘅童話寓言角色被驅逐出仙境，焗住要喺平凡人嘅世界生活。耶加婆婆有喺呢個故仔入面出現，而且仲係其中一個重要嘅奸角。

睇埋
--

* 《糖果屋》入面嗰個巫婆
* Boogeyman
* 瘦長男
* 恐怖谷

攷
-

1. ↑  Johns, Andreas (2004). *Baba Yaga: The Ambiguous Mother and Witch of the Russian Folktale*. New York: Peter Lang. p. 1-3.
2. ↑  Johns, Andreas (2004). *Baba Yaga: The Ambiguous Mother and Witch of the Russian Folktale. New York: Peter Lang*. p. 9.
3. ↑  Johns, Andreas (2004). *Baba Yaga: The Ambiguous Mother and Witch of the Russian Folktale. New York: Peter Lang*. p. 10.
4. ↑  Afanasyev, Alexander (1973) [1945]. *Russian Fairy Tales*. Translated by Guterman, Norbert. New York: Pantheon Books. p. 231.
5. ↑  探訪耶加婆婆 (PDF) （英文），一個講耶加婆婆嘅英文故事。
6. ↑  *The Complete Folktales of A. N. Afanas'ev. Volume I*. University Press of Mississippi, 2014. p. 501.
7. ↑  Baba Yaga Will Answer Your Questions About Life, Love, and Belonging. *Literary Hub*.
8. ↑  Fables #89. *Comic Vine*.

拎
-


維基同享有多媒體嘅嘢：  
**罷罷吔嘎**

* 文學 / 耶加婆婆 （英文），電視橋段網都有講耶加婆婆。
* 耶加婆婆 （英文），一個講耶加婆婆嘅短篇故仔。
* 耶加婆婆：出名巫婆嘅遠古起源，Monstrum （英文），呢段 YouTube 片講耶加婆婆嘅傳說。
Aldi NordAldi Süd
**Aldi**喺中國大陸譯名**奧樂齊**，係起源自德國嘅連鎖超級市場集團，喺20個國有超過10,000間舖。

Aldi係一間源自德國嘅連鎖超市。佢提供各種日常生活所需嘅商品，包括食品、飲料、清潔用品同其他生活必需品。Aldi嘅特點係佢嘅價格相對平民化，佢通常會採用簡潔嘅店舖設計同自有品牌嘅商品，去減低成本同提供更優惠嘅價格比顧客。

歷史
--

Aldi嘅歷史可以追溯到1946年，當時阿爾貝特（Theo Albrecht）和卡爾·阿爾伯特（Karl Albrecht）開設了一家食品店，位於德國的埃森市。佢咃嘅目標係提供高質量但價錢比較平嘅嘢，去滿足戰後德國人嘅需求。

佢哋公司不停擴展，喺1961年分拆做兩間獨立嘅公司：阿爾迪（Aldi Nord）同阿爾迪南（Aldi Süd），用萊茵河做分界線。阿爾迪南由卡爾負責，總部嚮慕尼黑；而阿爾迪就由阿爾貝特家族嘅另一個成員負責，總部嚮埃森。

自家品牌
----

正所謂「肥水不流別人田」，做到連鎖超市咁嘅規模，自然會發展出自家品牌。Aldi都唔例外：

* Specially Selected（肉類蔬果）
* Everyday Essentials（食品）
* Mamia（嬰兒用品）
* Lacura（護理產品）
* Ashfields（肉類食品）
* Plant Menu（食品）
* Carlos（急凍意大利薄餅）
* nature's pick（蔬菜生果）
* Harvest morn（餅乾粟米片）
* The Fishmonger（水產）

規模
--

阿爾迪南同阿爾迪繼續擴張業務，喺1960年代同1970年代開設咗好多分店，喺1980年代到1990年代，他們擴展到歐洲其他國家同世界各地。

到咗2022年，兩間Aldi全球總共有超過12000分店，喺中國就有23間。

除咗Aldi，喺德國同類型嘅超市重有Lidl、Netto、Penny咁。

拎
-

* Aldi大陸官網
* Aldi英國官網

|  |  |
| --- | --- |
| 權威控制 | 
* VIAF: 126463445
* SUDOC: 256513678

 |
**限韓令**係指喺2016年，中韓關係因為韓方部署「薩德」系統而陷入緊張，中國將政治問題延伸到演藝圈，大幅度限制韓國藝人喺中國進行演唱會、唔俾佢哋嘅電視劇播放，強行叫停兩國之間嘅民間演藝合作（例如唔畀新嘅韓國民間文化產業公司投資）。

實施後影響
-----

喺中國抄襲韓國演藝作品爭議入面，有啲牽涉嘅作品本來中方係有畀版權費，甚至係中韓合作，但喺限韓令之下，中方就唔再畀版權費，其中包括有《Running Man》、《我是歌手》等節目。

事態發展
----

2021年2月，中央廣播電視總台同韓國放送公社簽署咗合作協議，被視為係「限韓令」正式解除。不過，去到同年9月，中國一系列整頓娛樂圈嘅行動，就連一啲韓國藝人嘅Fans團都受到官方懲處，喺微博度被禁言，一啲韓國傳媒強烈批評，形容做法嚴重影響中韓嘅文化交流，簡直係第二個「限韓令」。

參考
--

1. ↑  藺思含 (2021-09-11). 〈限韓令後又整治飯圈 韓星在中國還「有定企」嗎？〉. 《香港01》 (香港中文). 喺2021-12-14搵到.
2. 1 2  聯合新聞網 (2021-02-24). 〈「限韓令」解除？ 央視與KBS簽署合作協議 | 聯合新聞網：最懂你的新聞網站〉. 《聯合新聞網》 (中文). 喺2021-12-14搵到.`{{cite web}}`: CS1 maint: url-status (link)
3. ↑  珍露姐姐 (2020-12-08). 〈Running Man｜韓媒斥5年至少侵權廿次 40個內地節目被指抄襲韓綜｜今日韓國〉. 《香港01》 (香港中文). 喺2021-12-14搵到.
4. ↑  三立新聞網 (2021-09-09). 〈中共整頓娛樂圈「掃到韓星！」韓媒怒轟：第二個「限韓令」 | 娛樂星聞 | 三立新聞網 SETN.COM〉. *www.setn.com* (中文). 喺2021-12-14搵到.
幾支炭筆
**炭相**（粵拼：taan3 soeng2），又叫**炭相畫**或者**炭筆畫**，係一種歷史好悠久嘅畫。炭相會用炭粉做顏料，多數係畫寫實人像，效果好似黑白相咁真實，所以就叫「炭相」。

概論
--

睇埋：畫畫同埋炭
早喺 28,000 年前，經已有人喺度攞炭筆嚟畫畫：現代嘅炭筆係由炭加埋結合劑成形嘅筆－炭係一種唔多硬淨嘅材料，容易因為摩擦力而剝落，用炭筆嚟畫畫嘅人會攞住支炭筆有技巧噉掃過一張（通常）白紙嘅表面，等支筆留低一條條深灰同黑色嘅痕跡，靠噉嚟畫出想要嘅圖像。

炭相有一套獨特嘅藝術性同技巧：炭筆用唔同深淺度嘅灰同黑色形成影像，令炭相做到油畫等難以做到嘅效果；而因為炭相用嘅係固體顏料，炭筆留低嘅痕跡比較易剝落，所以想長期保存炭相嘅人通常會喺幅畫上面噴固定劑或者搵膠套封住幅畫。

圖庫
--

* 炭筆素描溫斯勞·荷馬，1883 年炭筆素描  
溫斯勞·荷馬，1883 年
* 一幅炭筆人像畫廿世紀初一幅炭筆人像畫  
廿世紀初
* 《Drawing XIII》歐姬芙（O'Keeffe），1915 年《Drawing XIII》  
歐姬芙（O'Keeffe），1915 年
* 冰島歌手碧玉（Björk）嘅炭筆畫像2012 年冰島歌手碧玉（Björk）嘅炭筆畫像  
2012 年

睇埋
--

* 粉彩

攷
-

1. ↑  Australian rock art among world's oldest. *The Christian Science Monitor*.
2. 1 2  Harris, Peter J F (1999). "On Charcoal". *Interdisciplinary Science Reviews*. 24 (4): 301–306.
3. ↑  Elisabeth, Mary. Foster, Niki (ed.). "What are Charcoal Pencils?".

拎
-


維基同享有多媒體嘅嘢：  
**炭相**

* 登上世界舞台的炭筆畫（繁體中文），香港藝術節青少年之友。
**羅海星**（**Lo Hoi-sing**；1949年—2010年1月14號），原名**羅海鮮**，係香港生意人。佢係香港民主運動支持者，最出名係搞黃雀行動，協助營救中國六四事件異見人士出海外，行動失敗被補而坐監。佢係香港《新晚報》前總編輯羅孚嘅仔。

屋企
--

羅海星老頭（頭讀豆）係羅孚，係中國共產黨人士。一九四八年來香港《大公報》做事。

第二年，一九四九年，羅海星響香港出世。羅孚睇過香港仔海景，印像深刻，就以海鮮為名，同個仔改名叫羅海鮮，等人一聽個名就知香港仔。不過又見個仔成日畀同學笑，所以改名羅海星。

一九六五年，羅海星培僑中學畢業，返中國大陸讀書，響廣州外語學院升學，主修英文。一九六六年，文化大革命爆發，佢參加共青團同紅衛兵。但係咁，佢對中國共產黨有質疑。

事業
--

一九七零年，佢響外語學院畢業，分配到廣東省陶瓷進出口公司做嘢。一九七九年，佢同兒童文學作家周蜜蜜結婚。同年可以返香港同家人團聚，響香港有中共背景嘅《經濟導報》任職。

一九八二年，老頭羅孚係當時《新晚報》總編輯，中國當局指羅孚係間諜，誘佢去北京，畀中共軟禁十年。羅海星就轉工做新鴻基證券駐廣州代表。一九八六年，佢出任香港貿易發展局駐北京首席代表。

一九八九年初，佢辭職轉營中港生意。

黃雀行動
----

一九八九年六四運動後期，佢用自己大陸人脈，協助香港黃雀行動。佢首先協助馬波，《法制日報》記者，六四凌晨，佢目擊清場。馬波臨行前同羅海星講，重有兩人等救。蛇頭話畀佢知，呢兩人係陳子明同王軍濤。原來蛇頭係二五仔，出賣羅海星等人。同年十月十四號，羅海星響廣州酒店收風知道行動失敗。佢搏一響羅湖過關，回鄉證過唔到電腦被捕。呢次重有差唔多七十內地人被捕，包括陳子明。另外重有兩香港人，係「江湖人物」助手，負責用大飛接載，都畀人捉埋。而王軍濤走甩，用其他方法去美國。

羅海星被控窩藏反革命罪犯，判坐監五年。呢個係李鵬辦公室下令判佢五年，以當時情況，無判十年就算好。

一九九一年，當時英國首相馬卓安到中國，傾香港新機場個玫瑰園計劃。馬卓安要求放羅海星，同中方傾掂數。羅海星響馬卓安走咗無耐就放人。羅海星坐直通車返香港，副政治顧問柏聖文來到紅磡，送上首相賀咭。年底，佢去英國探親。英國當局見到佢入境紀錄，請佢去唐寧街首相府。傾完一輪，佢同馬卓安合照。因為呢張相，中共政府好嬲，收返佢回鄉證十幾年，直至二零零五年佢患血癌，經多方穿針引綫先至拎得返，入大陸醫病。

晚年
--

羅海星二零零五年患血癌，佢細佬捐過骨髓畀阿哥，做骨髓移植，但病情都係反覆，免疫力好弱。二零零九年十月中，佢染到豬流感，好過，但十一月尾又肺炎，入瑪麗醫院，重入埋深切治療部。佢之後一度好返啲，以為可以出院。之不過，第二年，二零一零年一月十一號星期一，天氣突然凍返，肺炎惡化，醫生話佢肺部組織嚴重受損。到十三號晚，佢半昏迷，到十四號凌晨不治。終年實齡六十一歲。。佢二月三號響世界殯儀館設靈，二月四號舉殯火化。

註
-

1. 1 2 3 4  〈羅海星成中英談判籌碼〉. 信報. 2009-05-25. 原著喺2009-06-25歸檔. 喺2010-01-20搵到.
2. ↑  〈參加黃雀行動 營救民運人士坐牢 良心香港人羅海星病逝〉. 《蘋果日報》. 2010-01-15.
3. ↑  〈明報〉. 原著喺2010年1月16號歸檔. 喺2010年1月19號搵到.
呢篇文講中華人民共和國－大韓民國關係。搵緊其他意思/時代嘅中國同其他意思/時代嘅韓國之間嘅關係嘅話，請睇〈**中韓關係 (搞清楚)**〉。
**中韓關係**或**韓中關係**（韓文：한중 관계／韓中 關係*Hanjung gwan'gye* \*/?），係指中華人民共和國同朝鮮半島南半部地區嘅大韓民國之間嘅雙邊外交關係。兩國喺經濟上嘅交流喺1975年開始，而雙方喺1992年先正式建交始邦交正常化，之前大韓民國因堅定嘅反共立場，長期同持反共立場並擁護三民主義嘅中華民國政府保持官方關係。

由1992年8月24號，中韓兩國正式建交後，韓中關係係咁提高，雙方高層互訪頻繁，經貿、文化、人員往來發展得好快。1992年9月27號，時任韓國總統盧泰愚喺兩國建交1個月後，就率龐大訪華團出訪中國，去接見中共中央總書記江澤民、中國國家主席楊尚昆、中國國務院總理李鵬等領導人。雙方喺北京發表《中韓新聞公報》，並簽咗《中韓貿易協定》、《中韓投資保護協定》、《中韓關於設立經濟、貿易、技術聯合委員會協定》、《中韓科學技術協定》。1997年12月，金大中訪華嗰陣，兩國關係被提升做「面向21世紀的合作夥伴關係」。2003年，兩國關係提升做「面向21世紀的全面合作夥伴關係」。2008年5月，李明博訪華嗰陣，兩國關係被再次提升做「中韓戰略合作夥伴關係」，令雙邊關係走向成熟。

睇埋
--

* 中國抄襲韓國演藝作品爭議
* 限韓令

參考
--

1. ↑  〈中華人民共和國國務院公報 1992年第31號 - 中國政府網〉 (PDF). 原先內容歸檔 (PDF)喺2015-06-06. 喺2019-01-09搵到.
2. 1 2 3 4  宋成有 等 (2014年1月). 《《中韓關係史-現代卷》》. 北京: 社會科學出版社. ISBN 978-7-5097-5142-8.`{{cite book}}`: CS1 maint: uses authors parameter (link)
3. 1 2 3 4  楊昭全、孫艷株 (2013年6月). 《《當代中朝中韓關係史》》. 長春: 吉林文史出版社. ISBN 978-7-5472-1603-3.`{{cite book}}`: CS1 maint: uses authors parameter (link)

出面網頁
----

 

|  |  |
| --- | --- |
| * 中國駐韓國大使館官方網站（簡體中文）（韓文）
* 中國駐釜山總領事館官方網站Wayback Machine嘅版面存檔備份（簡體中文）（韓文）
* 中國駐光州總領事館官方網站Wayback Machine嘅版面存檔備份（簡體中文）（韓文）
* 中國駐濟州總領事館官方網站（簡體中文）（韓文）

  | * 韓國駐華大使館官方網站（簡體中文）（韓文）
* 韓國駐香港總領事館官方網站Wayback Machine嘅版面存檔備份（英文）（韓文）

  |
| 百福（東部） |
| --- |
|  |
| 行 政 區 劃 |
| 1. 貝德福德
2. 中央貝德福德郡
3. **盧頓**

(\*) 黃色部份為單一管理區。 |

**盧頓足球會**（英文：**Luton Town F.C.**，英讀：/ˈluːtənˈtaʊn/），英國英格蘭東部區域百福盧頓嘅職業足球隊，1885年成立，綽號「*The Hatters*（*賣帽者*）」來自盧頓早年整帽嘅歷史。早年盧頓大多喺低組別聯賽角逐，自1982年升上舊甲組聯賽後，盧頓曾經喺英格蘭頂級聯賽角逐十年，1992年降班後，成績每況愈下。盧頓喺2006/07球季由英冠降班，翌年再降一班到英乙作賽，由於未能解決財困，開季已被扣咗30分，最終於2008/09年球季後降班到英格蘭足球議會全國聯賽，近89年來首次降級到非聯賽級別角逐。2013/14球季盧頓奪得英格蘭足球議會全國聯賽冠軍，升上英乙，返回職業聯賽角逐。2017/18年度球季盧頓取得英乙聯賽亞軍，升上英甲聯賽。盧頓升上英甲首個球季，即取得英甲聯賽冠軍，於2019/20年度球季升班到英冠作賽。2022/23年度球季喺升班附加賽贏咗高雲地利，2023/24年度球季升上英超。

盧頓主場為克尼爾沃思路球場（Kenilworth Road）。

球會近況
----

### 盃賽成績

| 圈數 | 日期 | 主／客 | 對賽球隊 | 紀錄 |
| --- | --- | --- | --- | --- |
| 聯　賽　盃 |
| 第一圈 | 2019年8月14日 | 主 | 葉士域治 | 勝3-1 |
| 第二圈 | 2019年8月14日 | 客 | 卡迪夫城 | 勝3-0 |
| 第三圈 | 2019年9月25日 | 主 | 李斯特城 | 負0-4 |
| 足　總　盃 |
| 第三圈 | 2020年1月5日 | 客 | 般尼茅夫 | 負0-4 |
**麥紫莉**（**Chili Mak**，1997年1月19號—），係香港女模特兒，2013年出道，皆因佢話自己上圍尺寸有34G，所以畀傳媒封做「豐滿版桂綸鎂（中文：桂綸鎂）」。2017年7月，佢宣佈將會做香港頭一位到日本拍成人電影（AV）嘅演員而出名，後證實為講大話。

簡歷
--

麥紫莉自細同阿爸、阿媽同家姐住馬鞍山公屋，屋企靠綜援維生。佢喺香港道教聯合會純陽小學同青年會書院度畢業。

佢13歲嗰陣，阿爸過咗身。而阿媽又有腎病要醫，加上無心向學，成績差，所以佢完成中六DSE都放棄升學，即刻出嚟打工，正職係售貨員，每月賺萬幾蚊，亦兼職做模特兒，工作包括網上節目主持，同埋網上遊戲《馬場Boss》其中一位代言人。

情感生活方面，麥紫莉話自己拍拖嗰陣曾經俾男友毒打，但依家冇拍拖。

2017年7月，麥紫莉宣佈將會到日本拍AV，為咗賺錢令屋企人生活好啲，據報佢將會接拍兩套作品，有機會同日本著名AV男優南佳也、清水健、中村DAIKI等等合作，每套酬金廿萬港紙。

2017年9月，麥紫莉親口認咗佢係以拍AV為名，為引起關注、獲得名氣而作嘅大話。

演出
--

### 電視節目（ViuTV）

* 2017年：《KO KOL》第20集嘉賓
* 2018年：《G-1格鬥會2》參賽者

### 電視劇（ViuTV）

* 2019年：《黑市 — 嚇親萬理通》 飾演 探險者D
* 2021年：《太平紋身店》 飾演 獨眼龍女伴
* 2023年：《極度俏郎君》 飾演 敏敏
* 2023年：《Food Buddies》 飾演 Coey

寫真雜誌
----

* 2017年7月：Bubble寫真月刊第67期 ISBN 978-988-192-883-2

睇埋
--

* 素海霖（2023年做咗真正第一位正式拍AV嘅香港人）
* 王籽（2023年拍臺灣AV，成為第二位正式拍AV嘅香港人）

參考
--

1. 1 2 3 4  父喪母病下海養全家 麥紫莉攻日拍AV每套肉金20萬！
2. 1 2  〈借港女拍AV之名上位 麥紫莉終道歉：唔係呢條橋我唔會出到位〉. 原著喺2017年9月14號歸檔. 喺2017年9月12號搵到.
3. 1 2 3  首位港女赴日拍AV為養家 　悲情麥紫莉：拍拖都俾男友打

出面網頁
----

* 麥紫莉嘅Facebook頁

|  |  |
| --- | --- |
|  | 呢篇同香港藝人相關係楔位文。歡迎幫維基百科擴寫佢。睇 • 論 • 改 • 歷 |
「廣州美中」跳轉嚟呢度。要睇廣州地區，專門為美國人而開設嘅中學，請去【**廣州美國人國際學校**】。

  唔好同**廣州市白雲中學**搞亂。
搞清楚 **廣州市白雲中學**喺1960年～1976年嗌過**廣州市第110中學**。

---

正門
 **廣州市美術中學**（粵拼：gwong2 zau1 si5 mei5 seot6 zung1 hok6）
係中國廣東廣州嘅一間完全中學，喺1980年開辦，位置喺越秀區東風東路580號（建設六馬路最南邊對面，烈士陵園西北角後邊）。

校服色
---

|  |
| --- |
| 廣州美中嘅校服 |
|  |  |

長袖：

衫：　　　相間，左右對稱，袖兩邊有　厚邊。
褲：純　
短袖：

衫：
第一品種：　，有啲　花紋響度，雖然左右唔對稱，但兩邊袖口有符號。
第二品種：　，有好少　花紋，左右對稱。
褲：純

校徽
--

校徽個樣係左右對稱，純綠色，兩邊分別係「廣州」同「藝術」嘅兩個詞語嘅首字大寫組出嚟。個樣好似兩隻手撐住個人同就快開嘅花噉，既話係一批又一批藝術生喺先生嘅關懷、愛護同精心培育下好快噉成長；又話學校喺教育領域上搞緊嘅係美術特色教育。主題用嘅綠色係求學、進取同朝氣，重突出學生嘅個性噉解。

史
-

學校之前係1976年從110中舊址一分為二出嚟，1980年改辦職中之後改名做**廣州市工藝美術職業高級中學**，1991年俾中國國家教委（今日嘅中華人民共和國教育部）認咗係廣東省級重點職業中學，重喺1995同2003年再次評審時通過咗。2005年，由於廣州市嘅經濟發展得好快，加上好多市民睇重美術教育，所以學校又改名做**廣州市美術中學**，重喺2007年升為市一級學校。

註同攷
---

註
1. ↑  呢度講嘅首字大寫係嗰啲詞語入面嘅普通話拼音第一字母大寫，因為佢哋兩個詞嘅普通話讀音分別係「guǎngzhōu」同「yìshù」。
2. ↑  另一間係舊時嘅白雲師範中學，後嚟喺2000年改名做而家嘅廣州市白雲中學。

攷

1. ↑  〈解读广州中学名录，透视教育百年发展〉. 原著喺2020年3月16號歸檔. 喺2016年3月24號搵到.
2. ↑  广州市美术中学[*失咗效嘅鏈*] 广东省美术教育协会

出面網頁
----

* 廣州市美術中學嘅官方網站
**岳史迪**（亦叫**莫史迪**）上校（**Steve Austin**），男，係美國超級英雄電視劇《無敵金剛（英文：The Six Million Dollar Man）》（***The Six Million Dollar Man***）裏頭嘅主角，由李美佐斯（Lee Majors）飾演。由馮錦倫配音。個角色係基於 Martin Caidin 嘅 1972 小說 *Cyborg* 。

香港譯名
----

《無敵金剛（英文：The Six Million Dollar Man）》喺香港播出時，主角譯名「岳史迪」。「史迪」係當翡翠台播出對「Steve」嘅對譯，主角姓「Austin」粵語譯音係「岳」。唔少人會講成「莫史迪」，可能「太空人岳史迪」讀嘅時候，「人」嘅尾音 n 同「岳」嘅 au 癡埋造成。

片頭介紹
----

當年香港無線翡翠播粵語配音版本，將每集片頭旁白改成：「太空人，岳史迪，失事之後受咗重傷，經過醫生嘅診斷，認為可以改造佢，令佢變成一個左眼、右手、雙腳都與眾不同嘅超人，呢次改造，卒之成功，岳史迪而家，堅強、敏捷、智勇雙全。」

畫面所見嘅太空船飛行同失事片段，係現實中美國諾斯洛普公司嘅兩款測試機：HL-10（英文：Northrop HL-10） 由 B52 轟炸機喺高空放出同埋 M2-F2（英文：Northrop M2-F2） 試飛降落嘅失事片段。

現實之中，揸 M2-F2 發生意外嘅係彼得森，意外之中受傷，因治療過程中感染金黃葡萄球菌令到右眼盲咗。

劇情
--

岳史迪上校改造之後成為 Cyborg，為國家安全機構工作，佢呀頭係高西加（英文：Oscar Goldman），負責特別任務，用超能力，捉壞人，化險為夷，最終完成任務。

### 能力

由於當年科幻片電影特技未喺好勁，所以主角喺緊急關頭大顯身手，慢鏡頭跳高十幾尺（實際上係高位跳落嚟，倒帶播出，動作完成即駁去正常畫面播出）、跑步快過車、機械手大力無比、超級聽力、視力。

### Spin off

故仔中佢個舊相好，網球員沈珍美（英文：Jaime Sommers (The Bionic Woman)）（Jaime Sommers）（由蓮茜韋納演）因為跳傘失事，亦改造成 Cyborg，跳傘意外令佢記唔起岳史迪。因為呢個角色受歡迎，佢喺 Spin off 電視劇《無敵女金剛》（*The Bionic Woman*）中擔正。

深入民心
----

呢個劇集嘅角式喺七八十年代香港紅到爆，連周星馳嘅《百變星君》都有參攷佢。保險公司 ING 亦用「莫史迪」賣一系列嘅廣告。

攷
-

1. ↑  〈即時新聞｜港澳｜on.cc東網｜東方報業集團〉. *hk.on.cc*. 喺2021-04-08搵到.
2. ↑  Weiner, Ed; Editors of TV Guide (1992). *The TV Guide TV Book: 40 Years of the All-Time Greatest Television Facts, Fads, Hits, and History*. New York: Harper Collins. p. 174. ISBN 0-06-096914-8. `{{cite book}}`: `|author2=` has generic name (help)
3. ↑  Lok, Frederick. 〈岳史迪—影片 Dailymotion〉. *Dailymotion* (中文). 喺2021-04-08搵到.
4. ↑  "Lifting Body". *The Bionic Wiki* (英文). 喺2021-04-09搵到.
5. ↑  〈「岳史迪」再臨 李美佐斯回歸電視圈〉. 《on.cc東網》 (香港中文). 喺2021-04-09搵到.
6. ↑  《[廣告] ING 八號風球照樣幫人 (扮岳史迪篇)》 (英文), 喺2021-04-09搵到
7. ↑  《ING『莫史迪』幫人篇電視廣告 - 5日賠款篇》 (英文), 喺2021-04-09搵到
8. ↑  《ING『莫史迪』幫人篇電視廣告 - 額外有心篇》 (英文), 喺2021-04-09搵到

連出去
---

* Six Million Dollar Man 無敵金剛 (片頭介紹)
* 1973 Six Million Dollar Man 無敵金剛
呢幅圖顯示咗特定人數對應嘅兩個人生日會喺同一日嘅機率
**生日悖論**（粵讀：saang1 jat6 bui6 leon6，英文：Birthday Paradox），抑或嗌做 **生日問題（saang1 jat6 man6 tai4）**，係一條同概率有啦掕嘅數學問題或者悖論，條問題係「最少要幾多人，先會令其中兩個人喺同一日生日嘅機率過半」。

如果唔識下面提到嘅基本概念，可以睇睇概率論。

描述
--

睇埋：概率論
呢條問題嘅答案係「淨係要廿三個人」。正正因為個答案同一般人直覺極之唔同，所以佢畀人當係真實性悖論（vertical paradox）嘅一種：𥅈下眼個答案好似錯得交關，但係查實個答案係啱嘅。雖然每廿三個個體入面就有兩個人同一日生日嘅機率達到百分之五十好似好誇張噉，之但係試諗下，以廿三位同學為例，假設呢廿三位同學嘅生日都**唔同**，噉個機率有幾高呢？第一位同學嘅生日有365種可能；第二位同學嘅生日有364種可能（因為生日要唔同），第三位同學嘅生日有363種可能，以此類推，第廿三位同學生日有343種可能。所以個「廿三位同學嘅生日都唔同嘅機率」（{\displaystyle {\bar {p}}(n)}）會係：

{\displaystyle {\bar {p}}(n)=1\cdot \left(1-{\frac {1}{365}}\right)\cdot \left(1-{\frac {2}{365}}\right)\cdots \left(1-{\frac {n-1}{365}}\right)={\frac {365}{365}}\cdot {\frac {364}{365}}\cdot {\frac {363}{365}}\cdot {\frac {362}{365}}\cdots {\frac {365-n+1}{365}}\ =\ {365! \over 365^{n}(365-n)!}}
而若果調返轉頭，根據「{\displaystyle P(at.least.one)=1-P(none)}」，廿三位同學至少兩人同一日生日嘅機率就即係：

{\displaystyle 1-{\bar {p}}(n)=1-{365! \over 365^{n}(365-n)!}}
當{\displaystyle n}代成23嗰陣，{\displaystyle 1-{\bar {p}}(n)}會計到50.7％。噉即係話，廿三位同學入面至少兩人同一日生日嘅機率經已過半。

睇埋
--

* 生日攻擊

攷
-

1. ↑  Abramson, M.; Moser, W. O. J. (1970). "More Birthday Surprises". *American Mathematical Monthly*. 77 (8): 856-858.
木雕雀
**木雕**（粵拼：muk6 diu1；英文：**wood carving**）係種雕塑，顧名思義指用木做材料造嘅雕塑。

特性
--

睇埋：雕塑同埋木頭
由於木頭質地比較軟，所以木雕比起用石頭同金屬整嘅雕刻普及啲，不過襟擺程度亦同時無咁好，容易腐爛、蟲蛀或者畀火燒毀。

歷史
--

木雕係一種極古老嘅工藝：有考古學家試過舊石器時代嘅遺跡當中搵到受人雕琢過嘅木造物件，而呢啲物件歷史有成超過 400,000 年咁耐；亦有考古學家喺公元前 4,000 年前嘅古埃及遺跡裏面發現（差唔多爛嗮嘅）木雕，而東亞同非洲等地都有歷史悠久嘅木雕傳統。不過雖然話木雕咁古老，木雕作品多數都留存唔到去後世－因為同石雕或者金屬雕比起嚟，傳統嘅木雕係非常之唔襟擺嘅，會腐爛、會受昆蟲破壞、又容易著火。因為噉，木雕就俾一啲雕塑學者稱之為「藝術史上嘅隱藏元素」－木雕技藝廣為流傳，而且相當受歡迎，不過啲作品成日都留唔低，搞到現世嘅藝術史學者難以研究同了解古代嘅木雕藝術。

相集
--

* 上海博物館展出嘅一個宋朝木雕聖觀音上海博物館展出嘅一個宋朝木雕聖觀音
* 17 世紀日本一個木造鬼面具17 世紀日本一個木造鬼面具
* 2015 年一件木雕作品2015 年一件木雕作品
* 潮州金漆木雕係潮汕地區一種出名傳統工藝。潮州金漆木雕係潮汕地區一種出名傳統工藝。

睇埋
--

* 木刻畫

攷
-

1. ↑  Allington-Jones, L. (2015). The Clacton spear: The last one hundred years. *Archaeological Journal*, 172(2), 273-296.
2. ↑  Crallan, Franklyn Arden (1911). "Wood-Carving". In Chisholm, Hugh (ed.). *Encyclopædia Britannica*. 28 (11th ed.). Cambridge University Press. pp. 791–97.
3. ↑  See for example Martin Robertson, *A shorter history of Greek art*, p. 9, Cambridge University Press, 1981.
4. ↑  Cunningham, A. B. Campbell, B. M. Belcher, B. & Belcher, B. M. (Eds.). (2005). *Carving out a future: Forests, livelihoods and the international woodcarving trade*. Earthscan.
5. ↑  王大勇. (2011). 潮州木雕藝術地域特色探究. 裝飾, (5), 84-85.
帕諾提人
帕諾提人嘅畫像，出自《紐倫堡編年史》
**帕諾提人**（希臘文：Πανδαι，英文：Pandai）係一個神話傳說中嘅種族。佢哋有對好大嘅耳仔，八隻手指同埋八隻腳指。

特徵
--

根據克特西亞斯喺《印度史》嘅記載，帕諾提人嘅耳仔好長，可以掂到手踭，佢哋嘅女性一生之中只會有一個小朋友。人口有三萬人。無論男女都會有白色嘅頭髮同眉毛。男性去到30歲啲毛髮就會生到成身都係，並且開始變黑，去到60歲嘅時候就會完全變曬黑色。而且佢哋有一排好靚嘅牙。老普林尼提及佢哋嘅壽命足足有200歲。

帕諾提人仲非常好戰，相傳曾經有5000個帕諾提弓箭手同矛兵跟隨印度國王遠征。

居住地
---

帕諾提人住喺印度一個生長住蘆葦嘅山區，不過亦都有講法話佢哋住喺西西里島。

另外，老普林尼仲喺《自然史》講過另外一個叫Panotioi嘅種族，佢哋住喺寒冷嘅北方島嶼。耳仔同樣好大，而且可以當係對翼嚟飛行，仲可以用嚟當被冚。並唔肯定兩者係唔係同一個種族。

流行文化
----

美國作家雷克·萊爾頓所著嘅《太陽神試煉》（The Trials of Apollo），帕諾提人作為羅馬皇帝卡利古拉嘅傭兵出現。

註
-

1. ↑  "PANDAE (Pandai) - Giant-Eared Indian Tribe of Greek Legend". *www.theoi.com*. 喺2023-01-14搵到.
2. ↑  〈什么！西方也有《山海经》？！〉. 《知乎专栏》 (中文). 喺2023-01-14搵到.
3. ↑  "PANOTII (Panotioi) - Giant-Eared European Tribe of Greek Legend". *www.theoi.com*. 喺2023-01-14搵到.
**香港基督徒音樂事工協會**（**Hong Kong Association of Christian Music Ministry Limited**），通常用英文縮寫**ACM**來稱呼呢個機構，係香港一個基督新教音樂創作機構，於1983年成立，用廣東話創作流行音樂去傳揚福音。協會部分成員係香港歌手同音樂家，包括翁慧韻、吳秉堅、陳芳榮、陳鎮華、辛尼哥哥、曾路得、鄧惠欣、趙孟準、金培達、郭多加、吉中鳴、鄭楚萍、麥皓輪、甄燕鳴、古丹青、張滿源、王建威、何威廉、Quin Lam、Charily Chu、Ryan Cheng等等。嗰道40年嚟曾經出過多張唔同嘅專輯，尤其係齊唱乜乜齊唱物物。佢亦會喺香港嘅教會、學校、戶外場地、大型場地等舉辦各類型聚會同到世界各地做巡迴佈道。

歷史
--

1982年初，包括翁慧韻、吳秉堅、陳芳榮、陳鎮華等呢啲人嘅幾位對音樂有異象嘅弟兄姊妹，開始創作粵語嘅現代詩歌，之後得到突破機構的協助出版咗《齊唱新歌》第一集。1983年「香港基督徒音樂協會」正式成立，英文簡稱ACM。1996年同「城市旋律」合併，協會亦改名做「香港基督徒音樂事工協會」。2005年整個ACM兒童詩班出嚟，2007年推出第一張由兒童詩班主唱嘅專輯《齊唱兒歌》。

專輯
--

1982年：齊唱新歌  
1983年：齊唱新歌二、齊唱新歌三  
1984年：齊唱新歌四  
1985年：齊唱新歌五  
1986年：齊唱新歌六  
1988年：齊唱新歌七  
1989年：齊唱新歌八  
1990年：齊唱新歌九  
1992年：齊唱新歌十  
1995年：齊唱新歌十一  
1997年：齊唱新歌十二  
2003年：齊唱新歌十三  
2006年：齊唱新歌十四  
2007年：齊唱兒歌  
2009年：齊唱兒歌二之真美麗  
2011年：齊唱兒歌三  
2015年：齊唱兒歌四之小小敬拜者 (大衛篇)  
2018年：齊唱兒歌五之我是主的小門徒  
2020年：齊唱兒歌 (2020年專輯)  
未能盡錄

使命宣言
----

ACM本住基督徒身份同信仰，承擔香港普同音樂文化嘅責任，並以現代基督教音樂，透過唔同音樂事工敬拜天父、廣傳福音、裝備信徒。ACM亦發揮協會功能，協助其他機構同音樂人推動基督教音樂。

出面網頁
----

* 香港基督徒音樂事工協會嘅官方網站 Edit this at Wikidata
* 香港基督徒音樂事工協會嘅Facebook頁 改維基數據
* 香港基督徒音樂事工協會嘅Instagram頁 改維基數據
* ACM 兒童詩班嘅Facebook頁
* YouTube上面嘅香港基督徒音樂事工協會嘅頻道
| How to read a taxoboxHow to read a taxobox**殺人鯨**
化石年代：上新世早期 - 而家 |
| --- |
| 浮窺中嘅虎鯨浮窺中嘅虎鯨
大細比較（成年鯨同成年人）大細比較（成年鯨同成年人） |
| 瀕危指標 |
| 資料唔夠 (DD) |
| **物種分類** |
| 

|
|  |
| 域(Domain): | 真核域 Eukaryotic |
|
| 界 | 動物界 Animalia |
| Subkingdom: | 真後生動物亞界 Eumetazoa |
|
|
| Superphylum: | 後口動物總門 Deuterostomia |
|
| 門 | 脊索動物門 Chordata |
|
| 亞門(Subphylum): | 脊椎動物亞門 Vertebrata |
| Infraphylum: | 有頷下門 Gnathostomata |
|
|
|
| 超綱Superclass: | 四足總綱 Tetrapoda |
| 綱 | 哺乳綱 |
|
|
|
|
|
| 目 | 鯨目 |
| 亞目 (Subordo): | 齒鯨亞目 |
|
|
|
|
|
|
|
| 科 | 海豚科 |
|
|
|
|
|
| 屬 | ***Orcinus*** |
|
|
|
|
|
|
|
| 種 | ***O. orca*** |
|

 |
|
| 二元學名 |
| ***Orcinus orca***Linnaeus, 1758 |
|
|
|
| 殺人鯨生活範圍（藍色部份）殺人鯨生活範圍（藍色部份） |
|
|
|
|
|
|
|
|
|
|
|

殺人鯨
**殺人鯨**（學名：*Orcinus orca*），又叫**虎鯨**，事實上佢係世界上最大，最孔武有力嘅海豚／鯨魚品種。因為獵食時兇殘，有咬人嘅記錄（1973年美國海軍潛水手冊記載曾咬過一名滑浪人士），而且重食好多海獅同海豚而得到殺人鯨呢個名。不過英文名「Killer whale」之中嘅「Killer」意思係「殺手」，並唔專指殺「人」。

自1970年代以來，全球就有24人俾殺人鯨殺死。

生物學特徵
-----

黑白兩間係殺人鯨嘅特色。背鰭非常高聳，可達 1.8 公尺，每條殺人鯨嘅背鰭都唔同，亦係科學家主要分辨佢哋嘅特徵。對眼後面有好明顯嘅橢圓形白斑。下巴同胸前肚腩都呈白色，胸鰭大，圓圓哋。殺人鯨個腦好大，有人腦 4 倍咁重。

一般野生殺人鯨嘅壽命同人類相似，公有50-60歲，而乸最長可以去到70-80歲，甚至100歲；但俾人養攞嚟進行表演嘅殺人鯨，最長只得 25-40 歲命。

分布
--

廣泛分布世界各大海大洋，由兩極冰嘅邊緣到赤道邊嘅近岸同海都有發現。喺台灣，喺台東台南一帶水域有人見到殺人鯨嘅蹤跡。但係喺香港水域，到而家都冇殺人鯨出沒嘅記錄。

食物及生態地位
-------

殺人鯨主要係食魚。餓起上嚟有時會食海豹、海獅、海豚、連大白鯊、北極熊都食得落肚。亦有群體追捕大型嘅鯨魚，主要係食幼鯨條脷。係海洋生態裏面嘅頂級捕獵者，有助維持海洋生態平衡，殺人鯨嘅健康同數量亦係海洋健康情況嘅一個指標。

保育現狀
----

科學家目前最了解嘅群落就只有北美太平洋岸嘅居留群，已經研究咗呢群裏面某啲鯨群有足足30年。近年海洋污染，大型嘅船隻行駛，以及水族館嘅過度捕獵等，已威脅殺人鯨嘅生存。

香港海洋公園響以前分別養過兩條殺人鯨：海威小姐同皇子，海威小姐響 1979年1月29日由冰島來港，到 1997年4月21號病死；皇子響 1989年4月13日由日本來港，直到 1991年7月10日病死。海洋公園現計劃再物色另一條殺人鯨嚟香港定居。

2010年，美國佛羅里達州一間主題公園一條雄性殺人鯨，殺死資深女訓練員，令「應否豢養殺人鯨」成為激烈爭議嘅論點。

延伸閱讀
----

* 香港海豚保育學會網頁
* 《自然珍藏系列-鯨與海豚圖鑑》ISBN 957-9684-16-2
* 《中國鯨類》ISBN 962-86278-1-3
* 《台灣鯨類圖鑑》ISBN 978-986-7112-37-8
* 《鯨魚生與死：海上帝王的生命之歌》ISBN 957-13-1083-2
* the blue planet

睇埋
--

* 鯨
* 海豚
* 香港海洋公園
* Category:動物

攷
-

1. ↑  Taylor, B.L. Baird, R. Barlow, J. Dawson, S.M. Ford, J. Mead, J.G. Notarbartolo di Sciara, G. Wade, P. & Pitman, R.L. (2008). *Orcinus orca*. In: IUCN 2008. IUCN Red List of Threatened Species. Downloaded on 2009-08-03.
2. ↑  《國家地理雜誌》（中文版），2005年4月號
3. ↑  〈殺人鯨當眾發狂虐殺訓練員〉. 原著喺2010-03-01歸檔. 喺2010-02-26搵到.
4. ↑  Howard E. Garrett; Naomi A. Rose (1995). "Observations of disparity between educational material related to killer whales (*Orcinus orca*) disseminated by public display institutions and the scientific literature" (PDF). 原著 (PDF)喺2011-10-04歸檔. 喺2010-02-16搵到.`{{cite web}}`: CS1 maint: multiple names: 作者名單 (link)
5. ↑  Williams, Vanessa (2001). Captive Orcas 'Dying to Entertain You'. Whale and Dolphin Conservation Society. Retrieved 2010-02-16
**廣州電視台經濟與法頻道**（粵拼：gwong2 zau1 din6 si6 toi4 ging1 zai3 jyu5 faat3 pan4 dou6）
，簡稱**廣州經濟頻道**同埋**經濟與法頻道**，係廣州電視台屬下嘅免費新聞頻道，主要播股票節目、新聞同劇集、外購綜藝節目、部分時段重播舊節目，語言多數以普通話廣播，凈得重播節目係粵語播出。呢個頻道喺廣州地區必須要裝咗機頂盒先至有得睇。

頻道主要喺工作日嘅早上同晏晝、晚黑近深夜時段播股票節目，週末播電影或法律節目；每日19:00～19:30播《經濟新聞》（普通話新聞報道）；20:30～21:15播煩事有得傾節目。每日01:00～06:20收台。

頻道嘅撈稿方面，左上角嘅台標24個鐘都有，而右上角嘅「經濟與法」圖標喺有節目時先會出現。

史
-

頻道喺1994年5月23號開播，初期係廣州有線電視屬下嘅頻道，2001年取消有線電視時加入咗廣州電視台，2009年全面改成普通話播出，但過咗亞運會之後除咗重播節目之外，其它節目改成普通話播出。2012年加咗經濟與法嘅撈稿而改名做**經濟與法頻道**，2019年改名做**法治頻道**。

出面網頁
----

* 廣州電視台經濟與法頻道嘅官方網站

| * 睇
* 傾
* 改
廣州廣播電視台（GZBN／廣州台） |
| --- |
| 市級 | 廣州J P · 新聞J P · 影視J P · 法治J P · 競賽J P · 南國都市4KJ P · 移動J P |
| 區級 | 白雲台 · 花都頻道 · CHRTV 從化 · PYTV · ZCBTV 增城 |
| 已停播 | 廣州有線電視台 · 花城J P · 生活J P E · 少兒J P · 購物J P · 精品欣賞（導視）J P |
| 註：P——普通話播出　　J——粵語播出　　E——英文播出 |
白王黑王
**王**（英文：king，符號：♔、♚）係國際象棋嘅棋，係最緊要嘅棋，逼死對方嘅王係遊戲嘅最終目標。喺英文地方，代數記譜法入面會用字母K嚟代表王，係「king」嘅第一個字母，不過喺西班牙文、葡萄牙文地方，就用R嚟代表，因為係「rey」或者「rei」嘅第一個字母。因為王係唔可以用嚟交換，所以用呢個角度睇佢嘅相對價值係無限大；不過有啲棋手就根據佢嘅機動性、安全同殘局入面嘅戰鬥力，定佢嘅相對價值為2至4分，大約等於一隻騎士或者主教（約3分）。

喺成局棋局入面，一個棋手行完一步之後王唔可以係被人攻擊緊。即係話如果原本王被人攻擊嘅話，棋手喺呢一步一定要令王脫離被人攻擊嘅狀態，如果無任何符合規則嘅行法可以令王脫離攻擊，就謂之被人將死（checkmate）。喺平時同屋企人、朋友捉棋嘅時候，好多人會喺攻擊對手嘅王嘅時候嗌「將軍！」（Check!）或者將死對手嘅時候嗌「將死！」（Checkmate!），喺FIDE規則入面，呢個行為唔係必需嘅，不過亦都無禁止。

王嘅行法係橫直斜行一格。如果王未郁過，再加上一啲條件嘅話，就可以行一種特別嘅行法，叫入堡（王車易位）。

|  |
| --- |
|  |

呢篇文用代數記譜法嚟記錄步法。

Unicode
-------

Unicode入面有兩個符號係代表王：

♔ U+2654 White Chess King (HTML &#9812;)

♚ U+265A Black Chess King (HTML &#9818;)

參考資料
----

### 書目

* Barden, Leonard (1980), *Play better chess with Leonard Barden*, Octopus Books Limited, pp. 9, 11, 12, ISBN 0-7064-0967-1
* Brace, Edward R. (1977), *An Illustrated Dictionary of Chess*, Hamlyn Publishing Group, p. 151, ISBN 1-55521-394-4
* Hooper, David; Whyld, Kenneth (1996) [First pub. 1992], "king", *The Oxford Companion to Chess* (第2版), Oxford University Press, pp. 200–01, ISBN 0-19-280049-3
* Lasker, Emanuel (1934), *Lasker's Chess Primer*, Billings (1988 reprint), ISBN 0-7134-6241-8
* Ward, Chris (1996), *Endgame Play*, Batsford, ISBN 0-7134-7920-5
* FIDE Handbook: Laws of Chess

睇埋
--


維基同享有多媒體嘅嘢：  
 **王 (國際象棋)**

| * 睇
* 傾
* 改
國際象棋嘅棋 |
| --- |
| 正統 | 王♔ · 后♛ · 城堡♜ · 主教♝ · 騎士♞ · 卒♟ |
| 唔正統 | 大象 · 亞馬遜 · 駱駝 · 洞屋 · 女皇 · 參事 · 蚱蜢 · 夜騎士 · 公主 · 拋石機 · 旅人 · 部長 · 斑馬 |

|  |  |
| --- | --- |
| 權威控制 | 
* GND: 4203129-1

 |
| How to read a taxoboxHow to read a taxobox**檳榔** |
| --- |
|  |
| 瀕危指標 |
| 最唔使理（Least Concern） (LC) |
| **物種分類** |
| 

|
|  |
| 域(Domain): | 真核域 Eukarya |
|
| 界 | 植物界 Plantae |
|
| （未分級） | 被子植物分支 angiosperms |
|
|
|
|
|
|
|
|
|
| （未分級） | 單子葉植物分支 monocots
鴨跖草分支 commelinoids |
|
|
|
|
|
|
|
| 目 | 棕櫚目 Arecales |
|
|
|
|
|
|
|
|
| 科 | 棕櫚科 Arecaceae |
|
|
|
|
|
| 屬 | 檳榔屬 *Areca* |
|
|
|
|
|
|
|
| 種 | **檳榔 *A. catechu*** |
|

 |
|
| 二元學名 |
| ***Areca catechu***L. |
|
|
|
|
|
|
|
|
|
|
|
|
|
|
|

**檳榔**（粵拼：ban1 long4；學名：*Areca catechu*）係棕櫚科檳榔屬嘅常綠喬木，原產地馬來西亞。而家喺好多熱帶地區，好似斯里蘭卡、泰國、印度等地區都有盛產檳榔。

形態
--

檳榔一般有10—16米高，樹幹冇分枝，而佢嘅基部比較平直。莖有明顯嘅環形痕。而葉方面，佢係羽狀複葉品種，一般喺樹頂嗰度生，而且一次生一大抽，樹葉係冇規律嘅明顯裂紋。而佢嘅花係單性雌雄異株品種，花公比較大，花乸比較細。大多數都係單生嘅品種，好少有對生，一般都黐喺分枝上邊嗰度生。

佢嘅果係長圓形或蛋形，長度3—5厘米，果皮比較厚，而且係纖維質。外型好似雞心，皮青綠色，肉有澀味；而佢嘅核係橢圓形。

用途
--

檳榔既係一種藥用植物，又可以攞嚟食。喺海南、臺灣、印度、湖南同廣東嘅潮汕地區嘅住民，檳榔已經係佢哋生活嘅一種飲食習慣。

### 食用

一般食法有：青仔、包葉仔、雙子星。又會加一啲石灰、紅灰、藤仔送嚟食，但係一般好少會直接就噉生食。

### 藥用價值

檳榔嘅果可以用嚟做藥。喺明朝李時珍寫嘅《本草綱目》有噉講：「嶺南人以檳榔代茶禦瘴，其功有四。一曰：醒能使之醉，蓋食之久，則薰然頰赤，若飲酒然，蘇東坡所謂紅潮登頰醉檳榔也。二曰：醉能使之醒。蓋酒後嚼之，則寬氣下痰，餘酲頓解，朱晦庵所謂檳榔收得為去痰也。三曰：飢能使之飽。蓋空腹食之，則充然氣盛如飽，飽後食之，則飲食快然易消。」可以轉句話講：佢有殺蟲、破積、下氣、行水、除蟲積、除食滯、去肚腩大同肚痛、瀉痢、去除瘧疾、水腫、腳氣、痰多同癥結嘅功效。

相
-

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

|  |
| --- |
| 習性 |
| 習性  |

|  |
| --- |
| 植株 |
| 植株  |

|  |
| --- |
| 葉 |
| 葉  |

|  |
| --- |
| 花 |
| 花  |

|  |
| --- |
| 果（未熟嗰時） |
| 果（未熟嗰時）  |

|  |
| --- |
| 果（熟咗之後） |
| 果（熟咗之後）  |

 |

睇埋
--

* 𡁻檳榔

有關嘅書
----

* 城市野花草 第52页　　ISBN 978-7-111-41837-5

出面網頁
----


維基同享有多媒體嘅嘢：  
**檳榔**

維基物種有資料講：***檳榔***

* 槟榔 中醫世家
* 槟榔 Areca catechu L. 中国植物志
* 檳榔 Binglang 藥用植物圖像數據庫 (香港浸會大學中醫藥學院) （白話文）（英文）
* 檳榔 Binglang 中藥材圖像數據庫 (香港浸會大學中醫藥學院)
* 大腹皮 Dafupi 中藥材圖像數據庫 (香港浸會大學中醫藥學院)
* 檳榔 Bing Lang 中藥標本數據庫 (香港浸會大學中醫藥學院) （繁體中文）（英文）
* 大腹皮 Da Fu Pi 中藥標本數據庫 (香港浸會大學中醫藥學院) （繁體中文）（英文）
**越位**（Offside），俗稱「恰西」，係足球比賽一種規則。佢規範進攻一方嘅球員，使到佢哋唔可以用一啲簡單而唔公平嘅攻勢做成入波。

定義
--

響左面藍色嘅球員因為喺守方最後第二位球員同埋個波嘅前面，所以身處越位位置，但係咁唔代表佢有越位，除非佢接咗隊友傳過嚟嘅波。
響禁區藍色嘅球員雖然比守方最後第二位球員更近守方底線，但係佢喺個波後面，所以唔係身處越位位置。
越位位置嘅定義：當

* 一位（或多位）攻方球員處身喺對方半場裏面，而對方底線同呢個（幾個）攻方球員之間係冇、或者只有一位守方球員（通常係守門員，亦包括所有守方嘅球員），而當時個波重喺呢個攻方球員同守方嘅底線之間。

我哋就話佢（佢哋）身處越位位置。（最前攻方球員同守方最後第二名球員平排就唔算）

越位（犯規）嘅定義：當

* 一位後面嘅攻方球員明顯向最前方傳波瞬間，或向對方龍門射波嘅一剎那（角球、龍門球或界外球唔算），另一位參與進攻（Involved in active play）嘅攻方球員處於越位位置；

我哋就話呢位參與進攻嘅攻方球員喺呢一刻係干犯咗**越位**規則。（如下圖所示）

|　　　　　　　●守方後衛　　　｜←中場線
|　　　　　　　　　　　　　　　｜
|╕　　　　　　　　　　　　　　｜
|│●　　　○攻方球員（越位）　｜　。○傳球嘅攻方球員
|╛守門員　　　　　　　　　　　｜　　　（開始傳球）
|　　　　　　●守方後衛　　　　｜
|　　　　　　　　　　　　　　　｜

  

而如果除咗守方守門員之外嘅所有球員都喺中場線嘅另一邊，咁就算傳波時接應嘅攻方球員身處於守門員與對方後衛之間都好，越位係唔會成立，攻方係可以接應來球而作出長驅直進嘅攻擊（如下圖所示）

|　　　　　　　　　　中場線→｜　●守方後衛
|　　　　　　　　　　　　　　｜　
|╕　　　　　　　　　　　　　｜○攻方球員（無越位）
|│●　　　　　　　　　　　　｜　　　
|╛守門員　　　　　　　　　　｜　　　。○傳球嘅攻方球員
|　　　　　　　　　　　　　　｜　　　　　（開始傳球）
|　　　　　　　　　　　　　　｜　●守方後衛

裁定
--

基本上睇越位通常係依靠企喺球場兩邊嘅助理球証（俗稱「旁証」）幫手，靠助理球証嘅肉眼，加埋當時所睇到嘅主觀情況嚟裁判有冇越位。喺以前嚟講，若果一發現有球員越位，即係有球員喺越位位置時後場向前傳波嘅一剎那，助理球証會即刻高舉黃旗（或黃紅格仔旗）向主裁示意，主球証亦會立即吹哨吹停賽事，並判畀守方自由球。及後為咗唔想影響一場球賽嘅流暢度，於2005年7月，《國際足球聯合理事會》所頒佈嘅最新規則第十一條，修訂咗對於越位犯規時需要舉旗同吹唔吹停嘅新指引，修訂為如果越位情況發生，各球証要先根據以下情況至舉旗同吹罰，就係：當干犯越位嘅攻方球員

* 當一接觸到或仍然繼續追逐由後面隊友喺越位發生一刻傳嚟嘅波；或
* 雖然冇接觸到由後面隊友喺越位瞬間傳嚟嘅波，但係佢有刻意嘅動作去阻擋或干擾到對方球員防守，從而畀攻方其他隊友穿過並發動進攻、或得到進攻益處；或
* 接觸到由龍門框或任何球員無意識所反彈嚟嘅波而從中得到進攻益處。

於是就有當越位發生咗，但助理球証並唔需要舉旗、或主球証並唔使吹停比賽嘅情況，例如：

* 對方球員已經攞返控球權，包括守門員接實咗個波、或已被守方大腳清走個波去相反方向……等；
* 干犯越位嘅攻方球員明顯冇意思去接觸個波，就算嗰時後上有另一位冇越位嘅攻方球員殺上接應咗個波並發動進攻，因為呢個後上球員冇越位，球証係冇需要吹停比賽，甚至之前犯咗越位嘅攻方球員亦可以重新參與進攻，只要佢曾經回撤返去冇越位嘅位置。

……等。

不過到今日為止，判斷越位及判罰仍然出現好多嘅爭議，例如：

* 助理球証嘅錯誤判斷：剎那間嘅事，對於要喺半條邊線上走上走落嘅兩位旁証，橫跨球場呢條直線上嘅嘢，會因視角問題，同發生喺電光火石間，好易會睇錯同睇漏；
* 當時嗰位越位嘅進攻球員冇真係刻意干擾對方防守（從而畀後上嘅隊友進攻）；
* 喺助理球証根據以上新指引而未落實越位成立（即未有舉旗示意）之前，越位球員遭到對方球員蓄意侵犯，咁主球証應該當機立斷吹罰對方侵犯而判罰球畀攻方？定抑或先咨詢旁証意見，問過有冇越位情況先至判罰呢？

……等，呢啲新指引所帶嚟嘅問題，亦造成唔同球証有唔同嘅吹罰準則，令賽事同賽事之間嘅判罰出現參差情況。

判罰
--

當發現有球員越位而旁証舉旗示意，而當時嘅形勢係對守方不利嘅話，主球証就會吹哨吹停賽事，向攻方球隊作出判罰；一般嚟講係會畀返個間接自由球守方，發球點就會喺返越位發生嘅地點。

如果當時旁証發現有球員越位而舉旗示意，但因為睇到越位嘅攻方球員已經冇意思去接應個傳球，冇咗對守方球隊嘅威脅，咁主球証可以喺唔影響球賽嘅流程下而繼續賽事（呢個亦係有爭議嘅灰色地帶之一，不過既然可以將個控球權攞返，作為守方球員好多都唔介意球証冇吹停場賽事）。

越位陷阱
----

越位亦都可以係防守戰術嘅一種，稱之為「越位陷阱」（俗稱「裝越位」、「裝恰西」）；如果發現有敵方球員向自己方向開始進攻，個波將傳未傳之際又發現有敵方球員突然衝前想長驅直進殺入己陣，咁班後衞就會全軍向反方向移動令到個衝前嘅球員身處越位位置，當傳球嘅球員一開始傳球，嗰個衝前球員自然就會因為越位而被判罰，術語叫做「跌入越位陷阱」。

不過有時因為時間嘅判斷出現錯誤，守方球員可能會因為唔可以及時裝越位而俾對手有機可乘，最終做成險象甚至俾人入波，呢吓就被稱之為「突破越位陷阱」嘞。

參考
--

* P.34, <<Laws of the Game 2004>>, FIFA, Zurich
霍去病
**霍去病**（前140年—前117年），係漢國將軍，當時河東平陽人。佢因為協助漢武帝劉徹打贏匈奴而聞名天下。佢係皇親國戚，姨媽衞子夫係劉徹嘅皇后之一。而舅父衞青，係漢國大將軍，霍去病自細跟佢從軍。霍去病封咗做冠軍景桓侯。

屋企
--

霍去病係霍仲孺同衞少兒嘅仔。霍仲孺係平陽縣衙役，而衞少兒係平陽公主奴婢。佢哋私通，生咗霍去病。霍去病姨媽衞子夫，畀劉皇帝徹睇中入宮。有次衞青畀館陶公主捉咗，大難不死，劉徹一怒下大封衞氏家族，而子夫就封咗做夫人。

仲孺之後同少兒分手，返鄉下娶老婆，另外生咗霍光。少兒之後識咗陳掌，陳掌係漢國初年名臣陳平之後。皇帝劉徹知道件事，就安排少兒，帶埋去病，嫁畀陳掌，兼升做詹事。

後尾，子夫生大仔劉據，立為皇后。而舅父衞青，係朝中大將軍，戰蹟彪炳。霍去病變咗皇親國戚，及後扶搖直上。自此帶挈霍家，入主漢國朝政。而同父異母細佬霍光（博陸宣成侯霍子孟），就係佢帶入朝，成爲昭宣中興一代名臣。

漢冠軍景桓侯霍去病，武帝衞皇后姊子也。其父霍仲孺先與少皃通，生去病。及后日尊，少皃更為詹事陳掌妻。

事業
--

霍去病虛齡十八，就做咗侍中。因爲佢騎射都叻，就跟舅父大將軍衞青從軍。

去病以皇后姊子，年十八為侍中。善騎射，再從大將軍衞青。大將軍受詔，予壯士，為剽姚校尉，與輕勇騎八百直棄大軍數百里赴利，斬首捕虜二千二十八級，得相國、當戶，斬單于大父行籍若侯產，捕季父羅姑比，封去病為冠軍侯，食二千五百戶。

傳聞
--

相傳「霍去病」出世冇耐，衛少兒抱住佢去皇宮搵妹妹衛子夫玩，感冒緊嘅武帝突然聽到一聲嬰兒嘅大喊聲，即時所有冷汗都嚇到出曬嚟，感冒亦都就咁好返。而呢個令到武帝出冷汗嘅嬰兒，就得到「去病」呢個名。

據
-

* 漢·司馬遷·《史記·衞將軍驃騎列傳》

睇埋
--

* 驃騎將軍
勒芙蕾絲
**勒芙蕾絲**（英文：**Ada Lovelace**，1815年12月10號—1852年11月27號）係英國數學家同作家，設計咗一套電腦運算嘅演算法，被認為係史上第一位電腦程式設計員。

勒芙蕾絲老豆係英國詩人拜倫（Lord Byron），阿媽係英國數學家安娜·拜倫（Anne Byron）。受佢阿媽影響，勒芙蕾絲喺數學同科學方面接受到優秀嘅教育。

勒芙蕾絲最出名嘅貢獻係同數學家巴貝治（Charles Babbage）合作嗰陣，對佢嘅分析機提出咗詳細同獨特嘅觀點。她寫咗一系列嘅註解，其中包括點樣令巴貝治嘅分析機進行計算嘅方法，重提出咗一個概念，即係分析機不單只係做數字計算，重可以執行其他形式嘅符號計算，伊樣嘢被認為係世界上第一個電腦程式。

勒芙蕾絲嘅貢獻嚮當時並冇得到充分嘅認識同重視，但喺後來嘅數學同電腦機科學發展中受到廣泛認可。每年嘅10月中旬，世界各地都會舉行「勒芙蕾絲日」（Ada Lovelace Day）來紀念佢嘅成就，同慶祝女性嚮科學、技術、工程同數學方面嘅貢獻。

勒芙蕾絲嘅人生短暫，她喺1852年11月27日因為子宮癌去世，享年36歲。雖然生命短暫，但佢她對電腦科學同科學思想嘅重要貢獻令佢成為科技領域中嘅傳奇人物。

勒芙蕾絲嘅註解
-------

勒芙蕾絲對巴貝治分析機嘅註解有重要嘅影響：

1. 提出程式設計概念：勒芙蕾絲嘅註解包含一個重要嘅概念，即係分析機不單只能夠執行數字計算，還可以執行其他形式嘅符號計算。伊個概念為日後電腦機科學奠定咗基礎，成為了電腦嘅核心思想。
2. 循環同迴圈概念：勒芙蕾絲嘅註解提出咗循環同迴圈嘅概念，重描述咗點樣使用呢啲概念來進行複雜嘅計算，成為程式設計入面控制流程嘅基本結構。對後來嘅程式設計同電腦編程至關重要，成為了現代電腦程式設計嘅基礎。
3. 運算符號嘅使用：勒芙蕾絲嘅註解展示點樣使用符號同代碼來表示數學同邏輯運算，令程式碼更清晰、易讀，亦方便咗程式編寫同維護，喺當時係一個創新嘅想法。伊種運算符號嘅使用方式後來成為電腦編程中常見嘅寫法，重對電腦科學嘅發展產生咗深遠影響。
4. 軟體工程概念：勒芙蕾絲嘅註解重包含關於組織同管理程式碼嘅概念，佢提出咗子程序同資料表概念，喺後來嘅軟體工程中被廣泛應用。

勒芙蕾絲嘅註解對巴貝治分析機嘅影響不唔單只係技術層面，重嚮思想同方法論上對電腦科學產生咗深遠嘅影響。佢嘅觀念同想法為後來電腦科學家同程式設計員提供咗好多啟示，又對現代電腦同軟件工程嘅發展作出重要貢獻。
鍾露玲
**鍾露玲**（**Joan Lorring**；1926年4月17號—2014年5月30號，本名**Madeline Ellis**），係美國電影女演員，1944年到1981年活躍，憑1945年電影《前程萬里》（*The Corn is Green*）攞過奧斯卡最佳女配角獎提名。

鍾露玲係喺香港出世嘅西人，1939年佢屋企因為驚日本人打到嚟香港，成家移民過美國加州三藩市。

鍾露玲喺1945年嘅電影《The Corn Is Green》首次亮相，齣戲係演員比提戴維斯主演。喺片入面，飾演後生女礦工嘅鍾露玲，被提名 奧斯卡金像獎最佳女配角同國家評論協會獎（英文：National Board of Review Award），係最年輕嘅提名人之一，齣戲同時又幫佢贏到紐約影評人協會獎（英文：New York Film Critics Circle Award）最佳女配角獎。之後，佢演出咗好多部戲，包括《Three Strangers》（1946）、《The Verdict》（1946）同《The Big Night》（1951）
。

喺50年代，鍾露玲開始喺舞台劇演出，重喺百老匯劇場有出色表現。佢嚮舞台劇《Come Back, Little Sheba》（1950）入面嘅演出為佢贏到Donaldson Award最出色首次亮相女新人獎（英文：Most Outstanding Female Debut）同東尼獎（英文：Tony Awards）提名。

參考
--

1. ↑  "The Corn Is Green". *IMDb* (英文). 喺2023-09-28搵到.
2. ↑  "Three Strangers". *IMDb* (英文). 喺2023-09-28搵到.
3. ↑  "The Verdict". *IMDb* (英文). 喺2023-09-28搵到.
4. ↑  "The Big Night". *IMDb* (英文). 喺2023-09-28搵到.

|  |  |
| --- | --- |
| Stub icon | 呢篇文係美國演員楔位文。歡迎幫維基百科擴寫佢。睇 • 論 • 改 • 歷 |
**The Wheels on the Bus**（《巴士上嘅車轆》）係首美國民歌，由蔚娜曉司（Verna Hills，1898-1990）創作。 已知最早出版嘅歌詞係 1937 年 12 月號嘅 *American Childhood*《美國童年》，原名叫 ***The Bus***（《巴士》），原本首歌嘅詞係「The Wheels *of* the bus」（巴士*嘅*車轆），唔係而家嘅「The Wheels *on* the bus」（巴士*上嘅*車轆），每節嘅結尾嗰句都同之前嘅內容有拏褦la1 nang2，而唔係而家每節結尾都係嗰句「all through the town」（有啲版本「all day long」）。

呢首歌喺英國，美國，澳洲，加拿大，瑞典，意大利，丹麥，荷蘭，巴西，香港都係流行嘅兒歌。因為節奏重複，首歌易記易唱。類似嘅歌有 *99 Bottles of Beer* （《九十九樽啤酒》），同首歌承傳傳統英國歌 《Here We Go Around the Mulberry Bush》 嘅風格。

歌
-

{ \key g \major \time 4/4 \partial 8 d'8 | g'8 g'16 g' g'8 b' d'' b' g'4 | a'8 a' a'4 fis'8 e' d'8. d'16 | g'8 g'16 g' g'8 b' d'' b' g'4 | a' d'8. d'16 g'4. | \bar "|." } \addlyrics { The wheels on the bus go round and round, round and round, round and round. The wheels on the bus go round and round, All through the town. }Audio playback is not supported in your browser. You can download the audio file.

辭
-

1. The wheels on the bus go round and round  

Round and round  

Round and round  

The wheels on the bus go round and round  

All through the town  

  

2. The wipers on the bus go, "Swish, swish, swish"  

"Swish, swish, swish"  

"Swish, swish, swish"  

The wipers on the bus go, "Swish, swish, swish"  

All through the town  

  

3. The driver on the bus goes, "Move on back"  

"Move on back"  

"Move on back"  

The driver on the bus goes, "Move on back"  

All through the town  

  

4. The people on the bus go up and down  

Up and down  

Up and down  

The people on the bus go up and down  

All through the town  

  

5. The horn on the bus goes, "Beep, beep, beep"  

"Beep, beep, beep"  

"Beep, beep, beep"  

The horn on the bus goes, "Beep, beep, beep"  

All through the town  

  

6. The baby on the bus goes, "Wah, Wah, Wah"  

"Wah, wah, wah"  

"Wah, Wah, Wah"  

The baby on the bus goes, "Wah,   

Wah, Wah"  

All through the town  

  

7. The mommies on the bus go, "Shh, shh, shh"  

"Shh, shh, shh"  

"Shh, shh, shh"  

The daddies on the bus go, "Shh, shh, shh"  

All through the town

粵語版
---

因為首歌好熱門，喺港澳地區都有人填咗粵語嘅詞。好似《齊坐上架汽車》同《巴士的大轆》。《齊坐上架汽車》開頭係「齊坐上架汽車，整天轉，圈又圓，整天轉」，歌詞創作成分多一啲，同原本歌詞意思差咗一截。《巴士的大轆》開頭係「巴士的大碌轉又轉，轉又轉」，歌詞比較跟原本歌詞，不過有歪音。

攷
-

1. ↑  "American Childhood 1937-12: Vol 23 Iss 4". Do Note Sell \_ Film Master Only. December 1937.
2. ↑  《【兒歌】齊坐上架汽車 Wheels on the bus｜廣東話兒歌｜香港兒歌》 (英文), 喺2023-07-29搵到
3. ↑  《Chinese Nursery Rhymes: The Wheels on the bus – Cantonese 巴士的大轆- 粵語兒歌》 (英文), 喺2023-07-29搵到
**香港歸英運動**（英文：Hong Kong-UK Reunification Campaign），簡稱**歸英**，係主張香港脫離中華人民共和國並再次成為英國海外領土嘅一個政治運動。主張歸英嘅支持者認為: 中國大陸近年屢次干預香港嘅內政，應該被視為中方違反咗《中英聯合聲明》。呢個情況下，英方有權宣布呢份條約已經失效並廢除佢，令香港回復主權移交前嘅狀態。支持者亦都認為，倘若香港特區政府冇能力唔受中方影響下管治香港，而中國政府又明知故犯咁違反《中英聯合聲明》並直接管治香港，香港喺憲法上嘅地位應該回復到1997年7月1日前，既係英國政府因為中方違反咗呢條國際協議而恢復對香港嘅主權。

歸英論支持者認為香港可參考直布羅陀、福克蘭群島、百慕達等地方，成為有民選政府同議會，一片擁有真正自治權嘅英國海外領土。該理論支持者認為，喺民主英國嘅主權下，香港先會有機會實施真正嘅自治，並提供一個安穩嘅空間俾香港人思考香港嘅政治未來，例如可以獨立成為英聯邦王國等嘅選擇。

背景
--

英國一貫嘅政策係協助前殖民地成為主權獨立嘅國家。但係由於大英帝國向大清分3段時間同條約攞到香港（南京、北京、界址專條），情況相對複雜，獨立呢種情況喺香港並唔適用。英國理解中國對香港主權歸屬嘅立場，自1972年11月2日聯合國大會批准《關於准許殖民地國家及民族獨立宣言》入面嘅地方名單剔除「香港」之後，英國從冇向聯合國秘書長要求將「香港」重新列入呢份名單。英方清楚知道中方非常反對香港獨立，因此英國政府實際上冇辦法安排香港獨立。香港92%嘅土地（即係新界）經《展拓香港界址專條》租借而來，1997年期滿，之後英國將會喪失呢92% 嘅土地嘅一切權利。無論獨唔獨立，香港並冇辦法單憑呢 8% 剩返嘅土地（即係香港島及九龍半島）而運作，英國所以必須同中國商討香港前途問題。

網上研究
----

2013年，《南華早報》喺網上進行民意研究，問題係「如果有可能，香港人會唔會願意投票支持回歸成為英國海外屬土？」，表示支持嘅佔93%，唔認同歸英嘅佔7%。

有關行動
----

2014年3月20號，前香港總督彭定康來香港出席牛津大學與香港海事博物館合辦嘅活動時，有部分人士手持英治香港旗，並高唱英國國歌《天佑女王》，提出"香港回歸英國"嘅請求。彭定康同相關关人士握手，喺離開嘅時候冇直接回應，只係表示"尊重香港嘅意見多元化"。

2016年6月19號同7月1號，「香港歸英運動」成員到英國駐香港總領事館外面請願，要求英國宣佈《中英聯合聲明》無效，將香港回歸英國。

2016年7月，「香港歸英運動召集人」賴綺雯以保守黨名義報名參加立法會港島區選舉，表明會爭取香港「歸英」。但最後被選舉主任取消參加立法會參選資格。其後，賴綺雯去信英國駐港澳總領事同埋英國外交部部長，希望英國政府考慮宣告《中英聯合聲明》失效，讓香港重新加入英國。

相關書籍
----

* 《論歸英——回到英治香港》
* 《香港歸英論》

主要組織或人物
-------

* 香港歸英獨立聯盟
* 保守黨 (香港)
* 香港獨立黨

參見
--

* 香港獨立運動
* 香港自治運動
* 香港本土運動
* 香港前途問題

參考文獻
----

1. 1 2  〈親英團體請願促回歸英國〉. 東方日報. 原著喺2018-09-25歸檔. 喺2015-07-23搵到.
2. ↑  "Prime Minister's Visit to Peking" (PDF). 1982-09-24. 原先內容歸檔 (PDF)喺2018-09-28. 喺2017-06-21搵到.
3. ↑  "Most Confidential Record" (PDF). 1983-03-10. 原先內容歸檔 (PDF)喺2018-09-28. 喺2017-06-21搵到.
4. ↑  〈願香港回歸英国？〉. 蘋果日報. 原先內容歸檔喺2015-07-23. 喺2015-07-23搵到.
5. ↑  〈末代港督访港 港独集体高潮〉. 澳亚卫视. 原先內容歸檔喺2015-07-22. 喺2015-07-22搵到.
6. ↑  〈彭定康撐新聞自由　學術自主 | 蘋果日報 | 要聞港聞 | 20140321〉. 蘋果日報. 原先內容歸檔喺2016-07-18. 喺2015-07-22搵到.
7. ↑  〈書店風波中方違聯合聲明　8人請願冀港歸英〉. 2016-06-19. 原先內容歸檔喺2017-01-11. 喺2017-10-02搵到.
8. ↑  〈【彭定康演講】「香港歸英運動」賴綺雯　場內舉英國旗雨傘〉. 立場新聞. 2016-11-26. 原先內容歸檔喺2020-08-08. 喺2017-10-02搵到.
9. ↑  凱莉塔圖; 無言; 毛來由; 紫維; 寗思. 《論歸英——回到英治香港》. ISBN 9789881250391. 原著喺2017-04-14歸檔. 喺2017-03-25搵到.
黎芷橦改編

擦膠
鉛筆尾上面嘅擦膠
唔同牌子嘅擦膠
**擦膠**，或者**膠擦**，亦叫**擦紙膠**或者**擦字膠**，係一種擦。呢種文具主要係用橡膠做，用嚟擦乾淨鉛筆寫出嚟嘅嘢。擦膠一般係白色，亦都有為咗靚整到唔同色，而家嘅擦膠可以係任何色。擦咗出嚟嘅碎，叫「擦膠碎」。

另外有一種擦膠，叫做**沙膠**，專用來擦原子筆字。原子筆墨會滲響紙嘅表層，而沙膠通常硬身，擦落好似有沙咁，可以擦得甩紙表層，連帶擦埋原子筆跡。不過，擦完通常連紙都會薄埋，唔小心重擦穿張紙。因為咁，貪方便嘅會用塗改液，改錯帶。

有時小朋友藉口話搵唔到擦膠，會用手指沾口水當擦膠，但效果就麻麻地。

喺一啲趕時間嘅情況下，好似係考試，啲人寫錯咗可能就咁用筆刪咗佢而唔用擦膠，慳返啲時間。

成分
--

* 合成橡膠
* 乙烯基

出面網頁
----

* More eraser information 網頁有唔同嘅擦膠


維基同享有多媒體嘅嘢：  
 **擦膠**

| * 睇
* 傾
* 改
文具 |
| --- |
| 鉛筆 - 炭筆 - 鉛芯筆 - 墨水筆 - 原子筆 - 木顏色 - 蠟筆 - 水筆 - 熒光筆 - 白板筆 - 箱頭筆 - 畫筆 - 毛筆 |
| 擦膠 - 塗改液 - 筆刨 - 鉸剪 - 開信刀 - 墨水 - 墨 - 墨汁 - 墨盒 - 間尺 - T尺 - 蛇尺 - 雲尺 - 三角尺 - 量角器 - 圓規 |
| 橡筋 - 萬字夾 - 魚尾夾 - 魚尾釘 - 釘書釘 - 釘書機 - 撳釘 - 活頁圈 - 打窿機 - 盲公繩‎ - 快勞 - 快勞夾 - 萬能膠 - 膠紙 - 膠紙座 - 膠水 |
| 原子印 - 筆記簿 - 筆袋 - 筆盒 - 過底紙 - 紙鎮 - 標籤機 - 打字機 - 計算尺 - 計數機 - 算盤 |

|  |  |
| --- | --- |
| Stub icon | 呢篇架生有關嘅文係楔位文。歡迎幫維基百科擴寫佢。睇 • 論 • 改 • 歷 |
《**情人不要忘記我**》（英文：Always in Your Hear）係1968年嘅一齣黑白粵語愛情片，由陳文執導，謝賢、江雪、杜娟領銜主演。

情節
--

少女杜青為咗揾錢醫阿媽，去夜總會做舞女，識咗呂凡，呂凡對杜青一見傾心，幫佢度過難關。呂爸爸知道之後，嫌杜青係舞女，嚴禁呂凡同杜青來往，重撮合佢同表妹王美美結婚，殊不知美美原來係謀住呂家家產。杜媽媽病危，呂爸爸亦揭露自己身有絕症，陷入兩難嘅呂凡只好同美美成婚。杜青知道呂凡要結婚，決心對呂凡斬斷情思。婚禮嗰日，傳來呂爸爸間公司破產嘅消息，美美同老豆王昌偷咗呂爸爸鉅款走路，呂爸爸好後悔，終於俾呂凡同杜青一齊，可惜杜青心已死，呂凡只能無奈咁離開。

演員陣容
----

|  |  |  |
| --- | --- | --- |
| **演員名** | **角色名** | **介紹** |
| 謝賢 | 呂凡 | 有錢仔 |
| 江雪 | 杜青 | 籌醫藥費做舞女 |
| 杜娟 | 王美美 | 呂凡表妹 |
| 羅蘭 | 露露 |  |
| 吳桐 | 陳沖 |  |
| 駱恭 | 呂父 |  |
| 黎雯 | 青母 |  |
| 李鵬飛 | 王昌 | 王美美老豆 |
| 周鸞 | 舞客 |  |
| 小麒麟 | 飛仔甲 |  |
| 楊振聲 | 飛仔乙 |  |
| 陳立品 | 三姑 |  |
|

參考
--

* YouTube上面嘅《粵語長片》情人不要忘記我 (1968)
* 香港影庫 HKMDB
| How to read a taxoboxHow to read a taxobox**印度跳蟻** |
| --- |
| 兩隻印度跳蟻喺度打交。兩隻印度跳蟻喺度打交。 |
|
| **物種分類** |
| 

|
|  |
|
|
| 界 | 動物界 Animalia |
|
|
|
|
|
| 門 | 節肢動物門 Arthropoda |
|
|
|
|
|
|
|
| 綱 | 昆蟲綱 Insecta |
|
|
|
|
|
| 目 | 膜翅目 Hymenoptera |
|
|
|
|
|
|
|
|
| 科 | 蟻科 Formicidae |
|
|
|
|
|
| 屬 | *Harpegnathos* |
|
|
|
|
|
|
|
| 種 | **印度跳蟻 H. saltator** |
|

 |
|
|
|
|
|
|
|
|
|
|
|
|
|
|
|
|
|

**印度跳蟻**jan3 dou6 tiu3 ngai5（英文：**Indian jumping ant**；學名：*Harpegnathos saltator*）係一種分佈喺印度多地嘅蟻物種。

佢哋眼大、有長嘅下顎、能夠一跳跳成幾 in 咁遠嘅距離（啲工蟻身體多數得嗰 0.55 in 左右咁長）。通常會喺朝頭早出沒獵食。

社會結構
----

睇埋：真社會性
印度跳蟻同第啲蟻物種一樣，有真社會性（eusociality），一竇蟻啲乸分做

* 蟻后：有生殖能力嘅，正路每個竇得一隻；
* 工蟻：冇生殖能力、負責係噉做嘢（包括覓食）養起啲蟻公同蟻后；

喺一般嘅蟻物種當中，蟻后同工蟻之間條界線係定死咗嘅：一旦一個竇嘅蟻后死咗，個竇就會失去產生新工蟻嘅能力－工蟻唔會有能力話變做新蟻后；最後等到啲工蟻老死嗮，個竇就會冇能力維持自己存在而崩潰。

印度跳蟻同一般嘅蟻好唔同：喺一竇印度跳蟻當中，如果個竇嘅蟻后死咗，工蟻**有機會**成為新嘅蟻后；當一隻工蟻成為蟻后嗰陣，佢嘅卵巢會開始活躍，同時個腦部嘅容量會縮細大約 20%，令到佢變成淨係集中精神生蛋唔做嘢；研究仲發現，成為咗蟻后嘅工蟻，有可能會喺將來喪失蟻后地位，而且隻蟻跟住仲會變返原本噉嘅樣－佢嘅卵巢會縮細返，同時佢個腦會變大返；喺成個過程當中，隻蟻個腦縮細 20% 跟住又變返做原來大細，被指係動物界當中神經可塑性（指個腦重新組織嘅過程）最極端嘅例子之一。

睇埋
--

* 腦容量
* 神經可塑

攷
-

1. ↑  C. Baroni Urbani; G. S. Boyan; A. Blarer; J. Billen; T. M. Musthak Ali (1994). "A novel mechanism for jumping in the Indian ant Harpegnathos saltator (Jerdon) (Formicidae, Ponerinae)". *Experientia*. 50: 63-71.
2. ↑  To become queen, these ants shrink their brains and balloon their ovaries (then, they reverse it). *Live Science*.
3. ↑  Penick, C. A. Ghaninia, M. Haight, K. L. Opachaloemphan, C. Yan, H. Reinberg, D. & Liebig, J. (2021). Reversible plasticity in brain size, behaviour and physiology characterizes caste transitions in a socially flexible ant (Harpegnathos saltator) (PDF). *Proceedings of the Royal Society B*, 288(1948), 20210141.

拎
-

* 維基同享中有關印度跳蟻嘅資源類